Vučić: Gašić je smenjen, a formalno - kad se nađe zamena\nVučić: Gašić je smenjen, a formalno – kad se nađe zamena\nM. D. 23. decembra 2015. 14:34\n„To se ne meri vremenom, nego kvalitetom rešenja i time da li možete da pronađete ljude. Nisu ljudi klikeri, ne igram se klikerima, i ne igram se time da vama podilazim, niti bilo kome drugom, nego Srbiji i njenom narodu i da nađem najbolje rešenje za Srbiju“, rekao je Vučić.\n„Mislim da 150 dinara nije mnogo. To je mnogo manje od pakle cigareta i mnogo manje od 500 dinara o čemu smo ranije pričali“, naveo je.\nVučić je rekao da ima primedbi o tom pitanju i u stranci koju vodi, te dodao da da nije loše da postoje različita mišljenja.\n„Mislim ipak da to nije preveliki problem ali moguće je da nisam uvek u pravu“, rekao je premijer.\nSastaćemo se, šta mi pišu preko novina\nPremijer i lider SNS Aleksandar Vučić izjavio je da će se u toku ove sedmice sastati i razgovarati sa predstavnicima Socijalističke partije Srbije i Pokreta socijalista, na inicijativu lidera te dve stranke.\nVučić je, povodom saopštenja lidera SPS Ivice Dačića da očekuje sastanak sa njim, kao i pisma pokreta socijalista sa istom idejom, rekao danas novinarima da ne vidi zašto ne bi razgovarali, da će se sastati sa njima, ali da ne vidi i zašto mu se svi obraćaju i pišu preko medija.\nDačić je u saopštenju sa sednice predsedništva SPS, prosleđenom preko pres službe Ministarstva spoljnih poslova, najavio da će zatražiti sastanak sa Vučićem kako bi razgovarali „o saradnji u narednim godinama“.\nVučić je rekao da će primiti delegaciju SPS i Pokreta socijalista na razgovor ove sedmice, a na pitanje novinara da li je zadovoljan saradnjom sa SPS, da li će ona biti nastavljena i da li je bilo reči o koaliciji, precizirao da „nisu pričali o koaliciji“.\n„Uopšte ne znam ni zašto bismo to radili, jer nisam dobio nikakav predlog“, rekao je Vučić i dodao da je on lično inače uvek nezadovoljan samo sobom i da se tako postižu najbolji rezultati.\n„A svako će dobiti ocenu od naroda koju je zaslužio, bilo dobru, bilo lošu, jer narod je vrhovni sudija“.\nNa pitanje da li prima i druga pisma odgovorio je: „Primam svaki dan pisma“.\nDo 2018. brza pruga Beograd-Budimpešta\nPremijer Srbije Aleksandar Vučić izjavio je da će građani Srbije moći da koriste modernizovanu brzu prugu Beograd-Budimpešta od 2018. godine.\n„To je velika stvar za našu zemlju. Sve ćemo završiti za 2,5 godine. Očekujem da sa kolegama iz kine i Mađarske zajedno pođemo od Beograda do Budimpešte, da pokažemo šta sve može da se uradi kada su ljudi posvećeni i veruju šta može da se uradi“, naglasio je Vučić.\n„Prvi put ljudi hoće da sednu u prvu klasu, ne jure se za doplatu. Nije se verovalo da u Srbiji imamo takve vozove, nećete verovati kakve pruge ćemo imati. Sramota da je od 1884. nismo napredovali u ovoj oblasti“, naglasio je Vučić.\nOn je istakao da je dosta urađeno na modernizaciji pruge kod Male Krsne, Palanke, Chuprije, Paraćina, od Sopota do Kosmaja, i da će se dalje renovirati pruga ka Nišu.\n„Srbija će biti zemlja koja će moći da se ponosi svojom železničkom i saobraćajnom infrastrukturom“, podvukao je Vučić.\nOn je rekao da će železničari, koji su dugo vremena sumnjali u budućnost sopstvene profesije, zbog činjenice da je sve propadalo.\n„Mašinovođa voza kojim smo došli je sijao od zadovoljstva, srećan što zna da će da napreduju pruge i, iako zna da su male plate, vidi da postoji budućnost“, naglasio je Vučić dodajući da je najglasniji sa aplauzom na ovakvim manifestacijama jer „sija od zadovoljstva“ pošto se radi o velikim stvarima koje ostaju.\nVučić je dodao da studije izvodljivosti, koje su rađene u vezi ove pruge, nisu prikazale pravo stanje jer su merili broj putnika pre šest meseci, a već sada je došlo do velikog rasta, a kada se bude uradila cela donica biće i mnogo mnogo više.\nPremijer je izrazio zahvalnost i Ruskim železnicama na dosadašnjem doprinosu, rekavši da su isporučivale rezultat „kao švajcarski sat“, najavivši da će saradnja biti nastavljena negde drugo.\nManimo se teorija zavere, svaka pomoć dobrodošla\n„Za mene je uvek super kad neko daje novac za Srbiju, 160 miliona evra više će se potrošiti u Srbiji i mislim da je to dobra vest“, rekao je Vučić novinarima, upitan kako komentariše to što će tom donacijom iz Mađarske raspolagati Savez vojvođanskih Mađara.\n„Samo kažem – dajte što više novca, pa i onima koji mene ruše, jer će pola od tog novca da potroše u Ušću, Delta sitiju, po tržnim centrima, u svakom slučaju ostaće u Srbiji kroz PDV“, rekao je Vučić.\nU Novom Sadu novih 5.000 radnih mesta\nAleksandar Vučć najavio je u Novom Sadu da će u tom gradu u narednom periodu biti otvoreno 5.000 radnih mesta.\nOn je na otvaranju radova na modernizaciji i rekonstrukciji pruge Beograd – Budimpešta na ranžirnoj stanici Novi Sad rekao da će se otvaranjem tolikog broja novih radnih mesta situacija u tom grdu značajno popraviti.\n„Vidim da se u Novom Sadu dešavaju značajne stvari, da su potpisani ugovori sa uglednim kompanijama „Lir“ i „Delfi“, tome građani Novog Sada treba da se raduju jer se otvaranjem novih 5.000 ranih mesta, rešavaju ogromni problemi nezaposednosti u Novom Sadu i okolnim mestima“, rekao je Vučić.\nSa Kompanijom „Lir“ ugovor o otvaranju fabrike u Novom Sadu, koja će zapošljavati oko 2.000 radnika potpisan je 18. decembra u Vladi Srbije, dok je ugovor između „Delfija“ i privatne novosadske Kompanije „Neobus“ o zakupu fabričke hale potpisan danas u Gradskoj kući.\nTom prilikom predstavnik američke kompanije je najavio da će ona u tom gradu otvoriti 3.000 ranih mesta.\nAleksandar VučićBratislav Gašić\nPretpalta na RTS je zaista mala, samo 150 din. a kada je narod prihvati, biće ubrzo starih 500 din. ako ne i više.


Radovi /Pogledajte kako teče rekonstrukcija tramvajske pruge u Sarajevu / Radio Sarajevo\nFoto: Vlada KS/U toku radovi na rekonstrukciji od Ilidže do Nedžarića\nFoto: Vlada KS/Ilustracija\n22. 10. 2021. u 14:56:00 Radiosarajevo.ba\nMinistar saobraćaja Kantona Sarajevo Adnan Šteta i ovog petka je obišao radove na rekonstrukciji tramvajske pruge, odnosno njene prve dionice od Ilidže do Nedžarića, te se tom prilikom sastao sa izvođačima i nadzorom.\nKako je ranije najavljeno, sedmični obilazak radova, će za cilj imati upoznavanje javnosti o toku rekonstrukcije i aktivnostima koje se sprovode.\n"Dinamika radova ide u skladu sa svim planovima. Mnogo stvari od mog prošlog obilaska je realizovano i slobodno mogu reći da sam zadovoljan urađenim. Nakon završetka geodetskih radova i sanacije velikih oštećenja stubova kontaktne mreže za koje nije predviđena zamjena, u proteklih sedam dana se radilo na dodatnim iskopima postojećeg materijala, pa sada taj procent iznosi 62 posto u odnosu na Ugovor", rekao je ministar Šteta.\n... / Pogledajte kako trenutno izgledaju radovi na rekonstrukciji pruge u Sarajevu\nDo sada je urađena antikorozivna zaštita na 20 stubova kontaktne mreže, prikupljena određena dokumentacija za materijale koji će se koristiti u svrhu rekonstrukcije tramvajske pruge, a u narednom periodu se očekuju odobrenja za cjelokupnu dokumentaciju.\n"Ovo je veliki projekt i podrazumijeva svakodnevno detaljno analiziranje situacije. Važno je da, i mimo mašina koje su na terenu, imamo cijeli niz sastanaka na kojima struka daje najbolja rješenja kako bi projekt bio što kvalitetnije urađen. To su neke stvari koje svima nisu vidljive, a koje su od velikog značaja za njegovu realizaciju", dodao je ministar Šteta.\nRekonstrukcija tramvajske pruge od Ilidže do Marijin Dvora se radi prvi put nakon više od 60 godina i jedan je od najznačajnijih infrastrukturnih projekata u Kantonu Sarajevo.\nTagovi: tramvajska pruga Sarajevo rekonstrukcija\n:) / Prvi ovosezonski snijeg "okovao" čarobno Sarajevo\n:) / Pale prve pahulje snijega u Sarajevu\nDivno / Snijeg stigao i u BiH: Pogledajte čarobne fotografije


Transparency International u BiH uputio krivične prijave protiv Milorada Dodika – Haber.ba\nTransparency International u BiH uputio krivične prijave protiv Milorada Dodika\nTransparency International u Bosni i Hercegovini (TI BiH) uputio je krivične prijave Tužilaštvu BiH, i okružnim tužilaštvima u Banjaluci, Bijeljini i Trebinju, protiv predsjednika bh. entiteta RS, Milorada Dodika, zbog izjava koje je iznio u nastupima i na stranačkim skupovima u prethodnom periodu, a u kojima su iznesene prijetnje penzionerima, zdravstvenim radnicima, radnicima RiTE Gacko i drugim segmentima populacije, s ciljem uticaja na birače i pridobijanja podrške na izborima.\n– U izjavama gospodina Dodika sa javnih skupova održanih u Ugljeviku, Banjaluci i Gackom, u periodu od 18. do 22. septembra postoje elementi krivičnih djela definisanih Krivičnim zakonikom RS, koja se odnose na prinudu, povredu ravnopravnosti građana, javno izazivanje i podsticanje nasilja i mržnje, podmićivanje pri izborima i glasanju, te povreda slobode opredjeljenja birača – navodi se u saopštenju TI, piše “Srpskainfo“.\nKako pojašnjavaju u saopštenju, član 151. Krivičnog zakona BiH, zabranjuje upotrebu sile, prijetnje, prinude, podmićivanja ili korištenje nečijeg teškog ekonomskog stanja kako bi se uticalo na birače, te je stoga TI BiH, osim okružnim tužilaštvima koja su nadležna za krivična djela počinjena u Banjaluci, Gacku i Ugljeviku, podnio prijavu i Tužilaštvu BiH.\n– Naime, gospodin Dodik, koristeći uticaj koji ima kao predsjednik RS, na javnim skupovima je u prethodnom periodu prijetio penzionerima da će im biti oduzeta jednokratna pomoć ukoliko ne budu glasali za SNSD, te u isto vrijeme i konstatovao da je pomoć i isplaćena kako bi penzioneri mogli izaći na izbore i glasati za SNSD. Nastavljajući ovu praksu, na otvaranju UKC RS je izjavio i da zdravstveni radnici koji su iskazali podršku Miodragu Femiću, predsjedniku Strukovnog sindikata doktora medicine RS, neće dobiti najavljeno povećanje plate. Još jedna direktna prijetnja upućena je radnicima RiTE Gacko, na predizbornom skupu SNSD-a u ovom gradu, da će dobiti otkaz svi oni koji budu glasali za SDS i Vukotu Govedaricu – navodi se u saopštenju.\nUz sve upućene prijave, priloženi su i video snimci spornih izjava, navode u ovoj organizaciji.\n– TI BiH poziva nadležne institucije da što prije postupe po prijavama zbog sve prisutnije prakse nosilaca funkcija da koriste svoj uticaj i prisustvo u javnosti da direktnim prijetnjama i obećanjem različitih vrsta koristi neprimjereno i nedozvoljeno utiču na volju birača i izvrše pritisak s ciljem uticaja na izbore – dodaje se u saopštenju.\nTeme:Izbori 2018, izdvojeno, krivična prijava, Milorad Dodik, TI BIH, Transparency International u BiH


Lukašenko optužio Rusiju i Poljsku za mešanje u predsedničke izbore u Belorusiji - Svet - Dnevni list Danas\nPočetna » Svet » Lukašenko optužio Rusiju i Poljsku za mešanje u predsedničke izbore u Belorusiji\nPredsednik Belorusije Aleksandar Lukašenko optužio je danas neimenovane snage Rusije i Poljske za mešanje u predstojeće beloruske predsedničke izbore na kojima se bori za šesti mandat na čelu države.\n2Piše: Beta-AP 25. juna 2020. 16.53\nNa sastanku s diplomatama, Lukašenko je naveo da „gospodari lutaka“ u dve zemlje stoje iza njegovih protivnika koji nameravaju da se kandiduju na izborima 9. avgusta.\nLukašenko je dodao da se „odvratne“ lažne priče o njemu i njegovoj porodici šire u Belorusiji u sklopu kampanje mešanja u izbore.\n„Pričaćemo o tome uskoro s predsednikom (Rusije Vladimirom) Putinom, kada se sretnemo, ali ova situacija je veoma komplikovana. Koriste se najsofisticiranije tehnologije za lažne vesti“, rekao je Lukašenko.\nKremlj je danas odbacio te optužbe.\nPortparol Kremlja Dmitrij Peskov rekao je da se Rusija „nikada nije mešala, ne meša se i ne planira da se meša“ u izbore u drugim zemljama i dodao da Minski treba da iznese „argumente“ u prilog tim tvrdnjama.\nKako se približavaju izbori, beloruske vlasti su intenzivirale aktivnosti protiv opozicije. Uhapsile su oko 360 opozicionih aktivista u vreme masovnih protesta širom zemlje.\nMeđu uhapšenima je popularni bloger Serge Tihanovski koji je skupljao potpise za kandidaturu njegove žene na predsedničkim izborima. Ona je rekla da je dobijala pretnja, kao i njihova deca.\nVlasti su prošle nedelje uhapsile potencijalnog predsedničkog kandidata Viktora Babarika, kog mnogi vide kao najvećeg rivala Lukašenku. Babariko je bivši direktor ruske banke Belgazprombank.\nLukašenko (65), poznat po gušenju opozicije i nezavisnih medija, čvrstom rukom vlada zemljom sa 9,5 miliona stanovnika od jula 1994. godine.\nAleksandar Lukašenko, Izbori, Vladimir Putin\nIzbori u Belorusiji: Pesma ispred zatvora u Minsku, Lukašenko optužio opoziciju za državni udar\n25. juna 2020. u 19.23\nPredsednice Lukasenko,samo napred.Apsi bagru,strane placenike,izdajnike.\n26. juna 2020. u 23.25


Nacija i nacionalizam, dr Nemanja Božić\nKnjige ›› Biblioteka "Džepna Knjiga" ›› Nacija i Nacionalizam\nCena 130 strana\n"Poricati naciju, i iz nje izvedeni nacionalizam i savremenu nacionalnu državu, to je u poslednje vreme u nas postalo znak raspoznavanja (neo)liberala i (pro)komunista. U tom pitanju, oni su se našli na istoj strani utopističkoj. Pri tome je manje važno ko koga u toj raboti potkrada. Politički i ideološki.\nUtopijama je svojstven istorijski diskontinuitet, u ovom slučaju u oblandi subjektivne dijalektike: nacija je nastala u jednim istorijskim uslovima i okolnostima i nestaće u drugim. To se, prema našim (neo)liberalima i (pro)komunistima već dogodilo, upravo u naše vreme: nacija, nacionalizam i savremena nacionalna država su, šta više, postali prepreka demokratiji i progresu. Nacija je mit i legenda, nacionalizam destruktivna emocija, savremena nacionalna država relikt prošlosti. Da li je baš sve tako, to je pitanje na koje smo pokušali da odgovorimo u ovoj zbirci ogleda.\nNije mali broj ljudi od nauke i pera koji dokazuju da je sveto pismo mit i legenda, ali niko od njih ne osporava da su deset božijih zapovesti skup civilizacijskih i moralnih vrednosti koji je nadživeo svoju istoriju. Ako je nacija samo mit i legenda, šta je sa nacionalnim identitetom u njenom temelju, tim zbirom civilizacijskih i moralnih vrednosti i zajedničkih pravila ponašanja jedinki u društvu? Zbirom koji nije prost. Možemo li da ga tek tako podvedemo pod tradiciju i zajedno s njom - zaboravimo?\nNacija je prvobitno nastala iz razloga odbrane određene državne teritorije od napada (agresije) drugih država. Taj razlog ne menja podatak da su (nacionalne) države veoma često napadale jedna drugu, kao što ni lik u ogledalu nije isti ako je ogledalo krivo. Pomenuta odbrana državne teritorije nije bila sama sebi svrha. Sa odbranom teritorije je bila ujedno i zaštita pretpostavki razvoja odnosne države, u skladu sa stupnjem naučnog i tehničkotehnološkog napretka u svako doba. Pretpostavke, pak, razvoja su bili činioci proizvodnje (roba, kapital i radna snaga, a u naše vreme i informacija) na dotičnoj teritoriji. Nacija, nacionalizam i savremena nacionalna država su branili (i brane) pravo svakog naroda na slobodu izbora u pogledu tog razvoja..."


Srbija nece proterivati rusko osoblje\nizvor: evn foto: vn 28.03.2018.\nSrbija neće odgovoriti na zahtev Velike Britanije da osudi Moskvu u slučaju trovanja Sergeja Skripalja .\nPrema našim informacijama, Beograd će se uzdržati od izjašnjavanja sve dok ne budu istražene i poznate sve okolnosti tog slučaja. Jer, osim optužbi da iza svega stoji Moskva, London nije izneo konkretne dokaze da je Kremlj organizovao navodno trovanje nekadašnjeg ruskog špijuna.\nIako uskoro vraća "člansku kartu" EU, Londonu je veoma stalo do toga da kampanju koju je lansirao protiv Rusije podrže sve zemlje Unije, pa i države kandidati. Do sada je to učinilo 17 država EU, koje su se pridružile akciji proterivanja ruskih diplomata.\nBrisel je takođe povukao na konsultacije svog diplomatu iz Moskve. Međutim, još nema "krovne" odluke, odnosno zajedničke deklaracije same Unije, koja bi u slučaju "Skripalj" "prst krivice" uperila u Rusiju.\n- U ovoj fazi, Srbija ne treba da se pridružuje osudama u "slučaju Skripalj", i taj stav treba da bude na snazi sve dok ne budu istraženi svi detalji.\n- Samim tim Srbija nema formalnu obavezu da se izjašnjava. Kako će postupiti, stvar je procene naših dugoročnih interesa. Sigurno je da će naše pozicije imati uticaja na države članice EU, koje, inače, već duže blokiraju poglavlje 31 zbog naših veza sa Rusijom.\nNa brifingu za strane diplomate u Moskvi u vezi sa slučajem "Skripalj", koji je 21. marta održao Vladimir Jermakov, šef Odseka za smanjenje i kontrolu naoružanja, predstavnik srpske ambasade stao je na stranu ruskog tumačenja. Kako je objavljeno na sajtu ruskog MSP, naš diplomata podsetio je na histerije zapadnih zemalja kojima je Srbija bila izložena u slučaju Markala i uoči NATO bombardovanja 1999. On je ukazao na to da su tada kreirane lažne kampanja protiv Srbije i upitao može li se povući paralela između toga i trenutne situacije koja je stvorena zbog trovanja Skripalja.


RTS :: Hapšenja zbog ratnih zločina u Vukovaru\nRegion Hapšenja zbog ratnih zločina u Vukovaru\nHapšenja zbog ratnih zločina u Vukovaru\nčetvrtak, 06. dec 2018, 15:08 -> 15:59\nHrvatski ministar unutrašnjih poslova Davor Božinović potvrdio je u Briselu da je nekoliko osoba uhapšeno zbog ratnih zločina na području Vukovara. Međutim, kaže da nije upoznat sa detaljima, prenosi "Hina".\nAgencija navodi da su prethodno hrvatski mediji preneli da je, zbog sumnje da su tokom 1991. godine počinili ratni zločin u Vukovaru, policija pokrenula kriminalističku istragu protiv pet osoba srpske nacionalnosti sa područja Vukovara koji su rano jutros iz svojih domova odvedeni na informativne razgovore.\n"Kao ministar ne znam niti mogu da znam detalje, ali ono što mogu da potvrdim jest da je nekoliko osoba danas uhapšeno zbog ratnih zločina i u ovom trenutku se sprovodi kriminilistička istraga i pretrage i u ovom trenutku ne mogu više ništa o tome da kažem", rekao je Božinović, koji u Briselu učestvuje na sastanku ministara unutrašnjih poslova EU.\nPortparolka hrvatskog MUP-a Marina Mandić potvrdila je Hini da je u toku kriminalistička istraga koju sprovode policijski službenici radne grupe Direktorata policije, a vezana je za ratni zločin počinjen 1991. godine na području Vukovara.\nOglasio se i hrvatski premijer Andrej Plenković koji je rekao da hapšenje nije usledilo zbog pritiska vukovarskog gradonačelnika Ivana Penave. Hina prenosi da je Plenković izneo tvrdnju da hrvatska policija i Državno tužilaštvo rade svoj posao zakonito i nezavisno od bilo kojih institucija.\nSDSS i ZVO zabrinuti\nS druge strane, Samostalna demokratska srpska stranka (SDSS) i Zajedničko veće opština (ZVO) izrazili su zabrinutost akcijom policije. Ocenili su da one kod Srba na području Vukovara i šire "izazivaju strah i sumnju u nepristranost u neophodnoj istrazi neprocesuiranih ratnih zločina".\n"Ne želeći da ulazimo u rad policije, a još manje da ometamo istražne radnje o pitanjima ratnih zločina, naša se zabrinutost temelji na činjenici da poslednji postupci policije dolaze nakon kampanje koju su pojedini političari na nacionalnom i lokalnom nivou pokrenuli u cilju izvršenja pritiska na policiju i na istražne organe", poručuju u zajedničkom saopštenju za javnost SDSS i ZVO, prenosi Hina.\nSDSS i ZVO navode da je "prema raspoloživim informacijama, policija uhapsila dvojicu, a na informativni razgovor privela trojicu pripadnika srpske nacionalne manjine, iako su se privedeni pojedinci do sada uredno odazivali informativnim razgovorima i ničim nisu pokazivali spremnost na opstrukciju ili izbegavanje saradnje sa policijom".\n"Njihovo privođenje, bojimo se, može da ima za cilj zadovoljavanje aktera kampanje koji su u društvu stvorili takvu atmosferu i koji su širili netrpeljivost prema pripadnicima srpske zajednice", navode iz SDSS i ZVO.\nU saopštenju se takođe "upozorava da zločini počinjeni prema Srbima na području grada Vukovara i drugim mestima ostaju neprocesuirani, a kampanja procesuiranja prema pripadnicima srpske zajednice se nastavlja".\n(četvrtak, 06. dec 2018, 18:58)\nIstrebljenje Srba u Hrvatskoj...\n...se nastavlja i toga trebamo svi biti svesni!\nPravda za Srbe i ostale u Hrvatskoj nije ista,a pogotovo kad se radi o optuzbama za ratni zlocin.\nKazne za Srbe su daleko rigoroznije,nego za ostale iako se radi o istim delima!\nCesto dela za koja su osudjeni Srbi i ne spadaju u ratne zlocine po nijednom kriterijumu.\n(četvrtak, 06. dec 2018, 18:28)\nCilj svega ovoga je zastrašivanje nas preostalih Vukovarskih Srba kako bi se iselili.\n(četvrtak, 06. dec 2018, 16:22)\nZa sve su im Srbi krivi\nSta li ce opet napakovati Srbima samo Bog zna. U svakom slucaju nista lepo.\n1 Više od tone kokaina zaplenjeno u Rumuniji, uhapšeni Srbi\n2 Američki turista pretučen u Herceg Novom\n3 Indeks: Otvara se arhiv pape koji je "švercovao" ustaše\n4 Protest protiv Bandićevog doktorata\n5 Dodik: Za zločine nad Srbima važe druga pravila\nprazna prica providan epilog putovanje God bombard. Srbije pusti snovi ko je ovde budala ?


RTCG - Radio Televizija Crne Gore - Nacionalni javni servis :: Društvo :: Samo građanska CG može biti jaka\n28. 01. 2021. 14:04 >> 14:15 1\nSamo građanska CG može biti jaka\nSamo građanska Crna Gora može biti jaka Crna Gora, poručio je predsjednik Skupštine Aleksa Bečić, tokom sastanka sa predstavnicima Nacionalnog savjeta Albanaca Crne Gore, Faikom Nikom, predsjednikom, Lindonom Gjelajem, sekretarom i Gencijem Nimanbeguom, poslanikom u Skupštini Crne Gore.\nNa sastanku, koji je upriličen povodom uručenja etalona grba, zastave, kao i notnog zapisa himne pripadnika albanskog naroda u Crnoj Gori, predsjednik Bečić je naglasio da svi učesnici političkog života treba da doprinose stvaranju uslova u kojima će pripadnici manjinskih naroda ostvarivati svoja prava.\nKako je saopšteno iz Skupštine, Bečić je pohvalio aktivno učešće Nacionalnog savjeta Albanaca u Crnoj Gori, ocijenivši da doprinose izgradnji multinacionalnog i multivjerskog sklada.\n„Naša zajednička obaveza je da gradimo mostove saradnje jer samo građanska Crna Gora može biti jaka Crna Gora“, naglasio je on.\nPredsjednik Bečić upoznao je sagovornike i sa aktivnostima novog saziva parlamenta, kao i sa prioritetima u predstojećem periodu.\n"Upoznavši predsjednika Skupštine sa izazovima u radu Savjeta, oni su istakli da je predaja nacionalnih simbola albanskog naroda u Crnoj Gori od posebnog značaja za njih, te da predstavlja još jedan primjer bogatstva multietničnosti", saopšteno je iz Skupštine.


Gradska čistoća nastavlja da brine o sadnicama pored Vizelja - www.lobi-info.rs\nMarija K. 28. oktobra 2019., 15:51 6.1k Views\nU sadnji su tada učestvovali i najmlađi sugrađani, tako da je cela akcija imala ekološki, ali i edukativni karakter. Posađene su sadnice gorskog javora, u vidu drvoreda uz šetalište pored Vizelja.\nJuče su uz podršku upravnika Miailović Saše pogona Palilula JKP Gradska čistoće, zalivene sadnice gorskog javora koje su tom prilikom posađene.\nPodsećamo da su i u avgustu JP “Srbijašume” i JKP “Gradska čistoća” pomogli oko zalivanja sadnica duž šetališta uz Vizelj, a uzeli su učešće i u akciji pošumljavanja koja se odigrala u martu.\nPrethodna objava Hitno potrebni donori A krvne grupe, za mladu mamu iz Borče\nSledeća objava Zbog 43-ke kilometarska kolona i putovanje od 2 sata do grada!\nZbog 43-ke kilometarska kolona i putovanje od 2 sata do grada!


Autoput BB, Veletržnica, Beograd 11070, Srbija\nKompanija je osnovana 2005. godine u Temerinu. Bavili smo se osnovnom delatnošću – pečenjem i pakovanjem semenki suncokreta i bundeve. Uslovi u kojima smo počeli nas nisu sprečili da imamo viziju, jasnu viziju uspeha i puta kojim ćemo, predanošću i marljivim radom, stvoriti našu poziciju na tržištu. Ulaganjem u najsavremeniju opremu za pečenje i pakovanje, kao i kvalitetnu ambalažu za naše proizvode, stvorili smo prepoznatljiv brend, zdrav, ukusan i kvalitetan proizvod.\nKao kompanija koja ima sluha za potrebe svojih kupaca, organizovali smo i distribuciju robe, čime smo uz kvalitet i raznovrsnu ponudu, još jednom pokazali da nam je zadovoljstvo klijenata prioritetno. Naši klijenti su pre svega prodavnice zdrave hrane, trgovinske radnje ali i fizička lica.\nNa Veletržnici Beograd poslujemo od njenog osnivanja u lokalu broj 12.


Obeležavanje 25 godina od Rimtutituki akcije i 20 godina EXIT aktivizma: Antiratna tribina Tihe balkanske većine u Beogradu | Adria Daily\nPovodom rastućih nacionalnih tenzija u regionu koje prete da ponovo eksplodiraju balkansko bure baruta, EXIT Fondacija će u petak, 17. marta s početkom u 20h u Mikseru House u Beogradu organizovati veliku antiratnu tribinu koja će biti direktno strimovana kroz najvažnije medije u regionu. Povod za okupljanje je otvaranje beogradskog izdanja izložbe “20 godina EXIT aktivizma” i obeležavanje 25 godina od velike rokenrol antiratne akcije koju su u martu 1992. godine organizovali tada najpopularniji rokenrol bendovi u Beogradu: EKV, Električni orgazam i Partbrejkersi. Zajednička pesma “Slušaj vamo-mir brate mir” je ostala kao simbol tog pokušaja suprostavljanja mržnji i ratnohuškačkom ludilu koju je zahvatailo sve republike tadašnje Jugoslavije.\nOvom prilikom biće otvorena i beogradska izložba “20 godina EXIT aktivizma”, čija je premijera bila u februaru mesecu u Novom Sadu, a koja će nakon ova dva grada biti održana i u Zagrebu i Sarajevu.\nOvom prilikom, u Mikseru će muzičkim programom, tačnije nastupom sastava IQV – Tribute to EKV biti obeleženo 25 godina od velike rokenrol antiratne akcije koju su u martu 1992. godine organizovali tada najpopularniji rokenrol bendovi u Beogradu: EKV, Električni orgazam i Partbrejkersi. Zajednička pesma “Slušaj vamo-mir brate mir” je ostala kao simbol tog pokušaja suprostavljanja mržnji i ratnohuškačkom ludilu koju je zahvatailo sve republike tadašnje Jugoslavije.\nOvaj događaj biće otvoren za javnost, a organizaotri pozivaju sve ljude dobre volje da se pridruže zajedničkoj borbi za bolje sutra!


Održan brifing za predstavnike nevladinog sektora radi što uspešnije primene IPAP-a\nAmbasador Branimir Filipović, v.d. pomoćnika ministra spoljnih poslova za bezbednosnu politiku, 23. juna 2015. godine održao je brifing za predstavnike nevladinog sektora, radi unapređenja postojeće saradnje i predstavljanje dosadašnjih aktivnosti državnih institucija, a u procesu implementacije usvojenog Individualnog akcionog plana partnerstva (IPAP) između Republike Srbije i i NATO.\nNa brifingu je učestvovao i brigadni general Slobodan Joksimović načelnik Uprave za strategijsko planiranje Sektora za politiku odbrane u Ministarstvu odbrane, koji je izložio osnovne elemente saradnje Ministarstva odbrane i Vojske Srbije sa NATO u kontekstu implementacije IPAP-a.\nBilo je reči o dosadašnjim aktivnostima u ostvarenju saradnje Srbije i NATO kroz Program partnerstvo za mir, a posebno predstojećim aktivnostima u implementaciji šest prioritetnih oblasti saradnje Republike Srbije i NATO kroz IPAP.\nAmbasador Filipović je ukazao da je za uspešnu primenu IPAP-a od ključnog značaja koordinacija između resornih ministarstava i institucija, ali i saradnja sa drugim partnerima u zemlji poput civilnog sektora, kao i sa NATO, državama članicama i partnerima.\nKljučne reči: Branimir Filipović Pomoćnik ministra za bezbednosnu politiku Ministarstvo spoljnih poslova NATO Partnerstvo za mir


Drecun: Moramo da budemo apsolutno uz svoj narod u Crnoj Gori | Radio Kosovska Mitrovica\n27. December, 2019 14:24 |\nPredsednik skupštinskog Odobra za KiM Milovan Drecun kaže da ono što režim Mila Đukanovića radi je nastavak politike koja svađa građane Crne Gore i deli, po verskom i nacionalnom osnovu. Fokus njegovog delovanja je snažna antisrpska politika koja se ogleda u obespravljivanju srpskog naroda u Crnoj Gori, kaže Drecun.\nGostujući u Jutarnjem programu RTS-a, Milovan Drecun je rekao da režim Mila Đukanovića zna šta čini sa ovim zakonom jer je to zapravo prvi korak posle koga će uslediti pokušaj otimanja imovine SPC i raspodele na nepriznatu, nekanonsku, izmišljenu CPC kojom rukovodi neki raspop.\n“Moj otac, đed i prađed su sahranjeni u Ljubotinju kod Cetinja i šta sada – kada odem na njihove grobove da zapalim sveću i uđem u crkvu da se pomolim – uđem u državnu crkvu Mila Đukanovića, treba li u u svakoj crkvi posle ovog zakona da bude slika Mila Đukanovića, to oni hoće da urade”, kaže Drecun.\nPrema njegovim rečima, ne mogu tako grubo da se poigravaju sa verskim osećajima.\n“Vaskoliki srpski narod je uz svoju braću i sestre koji stradaju u Crnoj Gori. Mislim da je vreme da se u Srbiji definitivno, ozbiljno, sistematski govori o obespravljenosti srpskog naroda u Crnoj Gori”, kaže Drecun.\nKada pogledate sa strane, vi ne primećujete koliko je težak život srpskom narodu, ali oni su, kako kaže, obespravljeni, ne mogu da rade u državnoj administraciji i lokalnoj samoupravi – njihovi privatni poslovi su pod pritiskom, napadaju im jezik, veru.\n“Srpski narod u Crnoj Gori je deo tela vaskolikog srpskog naroda i moramo da budemo apsolutno uz svoj narod u Crnoj Gori. Ovo što režim Mila Đukanovića radi je nastavak politike koja svađa građane Crne Gore i deli, po verskom i nacionalnom osnovu i fokus njegovog delovanja je snažna antisrpska politika koja se ogleda u obespravljivanju srpskog naroda u Crnoj Gori”, kaže predsednik skupštinskog Odbora za KiM.\nPrema njegovim rečima, ovaj zakon ne sluti na dobro i ne donosi ništa dobro. “Oni će nastaviti, mislim na režim Đukanovića, da dalje obespravljuju srpski narod i da ugrožavaju SPC jer ovo je samo priprema terena, donošenje prvnog osnova za neke mere koje će biti preduzete dalje prema SPC”, istakao je Drecun.\n“Srpskom narodu i vernicima SPC ne preostaje ništa drugo nego da svim raspoloživim dozvoljenim sredstvima i mirnim sredstvima brane svije svetinje”, zaključio je Drecun.


CEAS: Zatvoriti Rusko-srpski centar u Nišu - Centar za evroatlantske studije - CEAS\nCEAS: Zatvoriti Rusko-srpski centar u Nišu\nObjavio N1 11 maj 2017 .\nCentar za evroatlantske studije iz Beograda (CEAS) pozdravlja inicijativu da se reši diplomatski status Rusko-srpskog humanitarnog centra u Nišu i predlaže njegovo zatvaranje.\nKako je saopšteno, CEAS je od samog osnivanja takozvanog Rusko-srpskog humanitarnog centra 2014. godine u više navrata upozoravao na dubiozan način na koji je on osnovan i izražavao sumnje u pravu svrhu njegovog postojanja.\n"Sve je očitije da su inicijalna opravdanja da će Centar prerasti u regionalnu strukturu za reagovanje u vanrednim situacijama, u kojoj će učestvovati još neke zemlje, pa i članice EU i NATO, bila netačna i tendenciozna", navodi CEAS.\nZatvaranje Centra bi omogućilo normativno i operativno jačanje kapaciteta države Srbije za reagovanje u vanrednim situacijama i upravljanje krizama, smatraju u CEAS.\n"Eventualno protivljenje ruske strane bi ogolilo prave pozicije Rusije, opstrukciju i podrivanje, koji se sve teže skrivaju, prema napretku Srbije ka EU i značaju regionalne saradnje na Balkanu, na koje CEAS odavno upozorava", piše u saopštenju.


Vučić:Srbija će biti uspešna kad mala i srednja preduzeća budu stvarala 50 odsto BDP - Bizlife.rs\nVučić:Srbija će biti uspešna kad mala i srednja preduzeća budu stvarala 50 odsto BDP\n11:00 Beograd, 12/02/2016\nSrpski premijer Aleksandar Vučič ocenio je danas da će Srbija biti uspešna zemlja i imati sigurnu budućnost kad mala i srednja preduzeća budu stvarala 50 odsto bruto domaćeg proizvoda (BDP).\nOn je u Privrednoj komori Srbije na dodeli priznanja najuspešnjim nosiocima sertifikata Excellent SME istakao da je obezbeđivanje uslova za uspešan rad preduzeća najvažnija tema u Srbiji.\nPremijer je kazao da je 2016. godina godina preduzetništva u kojoj će iz budžeta biti izdvojeno više novca za one koji su na početku svog biznisa i da će biti subvenisani krediti za obrtna sredstva malih i srednjih preduzeća.\nPodsetio je da u Srbiji ima oko 770.000 malih i srednjih preduzeća, koja stvaraju 30 odsto BDP-a, i da bi voleo da u budućnosti taj sektor bude još veći, kako razvoj zemlje ne bi zavisio od velikih kompanija.\nSertifikat Excellent SME potvrđuje da je kompanija odgovoran i pouzdan partner koji na vreme ispunjava svoje obaveze.\nTaj sertifikat je dobilo 617 malih i srednjih preduzeća u Srbiji koja su ostvarila ukupan godišnji promet veći od 800 miliona evra, raspolažu kapitalom od 140 miliona evra, ostvaruju skoro 60 miliona evra profita i zapošljavaju 13.000 radnika.\nPredsednik PKS Marko Čadež je kazao da su preduzeća koja su dobila sertifikat Excellent SME "prva liga malog i srednjeg preduzetništva".\naleksandar vučić preduzetništvo mala i srednja preduzeća Srbija


Tišinom protiv stanja u zdravstvenom sistemu | (Vesti - 17.05.2015) Novi Sad\n17.05.2015 u 19:11h\nTišinom protiv stanja u zdravstvenom sistemu\nProtestnom šetnjom kroz centar Novog Sada pedesetak građana iskazalo je nezadovoljstvo stanjem u zdravstvenom sistemu Srbije.\nUčesnici su u tišini nosili štampane poruke na kojima je pisalo "Neću da umrem čekajući na pregled", "Neću strah od bolesti", "Investirajte u zdravstvo".\nNakon što su izazvali veliko interesovanje prolaznika u Zmaj Jovinoj i Dunavskoj ulici, skupu se na ulazu u Dunavski park obratio organizator protesta Vladimir Jovanović. On je naglasio da su na ovaj način učesnici šetnje poslali poruku onima koji se boje da kažu da su se i sami susreli sa problemima u zdravstvu.\n-Nije uredu da se deca leče SMS porukama, da se mesecima čeka na pregled i da se lekovi nabavljaju iz inostranstva - rekao je Jovanović. - Vlast je počela ozbiljno da shvata naše ćutanje, javljaju se ljudi is mnogih gradova u Srbiji i raspituju za ovakav vid protesta, a stižu i poruke podrške iz Kanade, SAD i Zapadne Evrope.\nOvakav vid ispoljavanja građanskog nezadovoljstva zbog trenutne društveno-političke situacije u zemlji počeo je pre 10 nedelja. Nezadovoljni žitelji našeg grada od tada se okupljaju svakog vikenda na Trgu slobode, a organizuju se preko facebook grupe Dva minuta tišine.\nNaredno okupljanje zakazano je za sledeći vikend, a protestovaće protiv nasilja u društvu.\nPovezane teme protest protest građana protestna šetnja


Makron poslao snažnu poruku u vezi vakcinacije\n23. marta, 2021 Vesti iz Francuske Napišite komentar\nNa meti kritika povodom poslednjih mera izolacije, Francuski predsednik, Emanuel Makron se danas oglasio iz mesta Valenciennes gde je posetio jedan centar za vakcinaciju u jednoj apoteci. Kako je rekao, vakcinisaćemo “ujutru, popodne i uveče” u narednom periodu. Nema vikenda i praznika što se tiče vakcinacije.\n„Borimo se za doze […] Od aprila ćemo promeniti dimenziju“ i „nema vikenda i praznika za vakcinaciju“, rekao je Makron, stavljajući do znanja da će se vakcinacija u Francuskoj jako ubrzati i da će se vakcinisati bez prestanka.\nFrancuski predsednik je rekao da će već od subote moći da se vakcinišu svi koji imaju više od 70 godina. „Nastavićemo da pronalazimo sve ljude starije od 75 godina koji još uvek nisu vakcinisani i sve one koji nisu uspeli da zakažu sastanak”.\nEmanuel Makron je precizirao način kako će to uraditi: „To je organizacija koju ćemo uspostaviti lokalno i na nacionalnom nivou, sa posebnim brojem telefona i pozivima socijalnog osiguranja, zajedno sa zdravstvenim radnicima”. Makron je dodao da svi oni koji imaju preko 80 godina imaće pojednostavljenu proceduru za vakcinaciju.\nTagovi: Emanuel Makron - Francuska - vakcinacija


Opština Bijelo Polje preko Sekretarijata za ruralni i održivi razvoj i ove godine sprovodi preventivne dezinsekcije – tretmane uništavanja komaraca, sa zemlje, kako larvi tako i odraslih formi, kao opšte mjere prevencije u cilju sprečavanja i suzbijanja zaraznih bolesti.\nSekretarijat za ruralni i održivi razvoj Opštine Bijelo Polje po rješenju Uprave za inspekcijske poslove–Odsjek za zdravstveno-sanitarnu inspekciju, sprovodi tretmane preventivne dezinsekcije javnih površina, kao i kanalizacionog sistema i javnih objekata, na teritoriji grada i prigradskih naselja.\nKako su najavili iz ovog Sekretarijata sjutra će biti sprovedena sistemataska dezinsekcija javnih površina u gradskoj zoni što će omogućiti da za kraći vremenski period tretmanom budu uništeni ovi prenosioci zaraznih bolesti.\nUsled mjera dezinsekcije koje se preduzimaju da bi se smanjio broj ovih insekata koji prenose zarazne bolesti, veoma je važno zaštititi pčele pošto one spadaju u osjetljivu grupu insekata. Ovim putem apelujemo na pčelare iz Bijelog Polja da zaštite svoje pčele, u navedenom periodu od 19h do 20h,


Demurenko svjedočio o Markalama- nismo našli vatreni položaj kod Srba – mojKontakt portal – Radio Televizija Kontakt\nDemurenko svjedočio o Markalama- nismo našli vatreni položaj kod Srba\nKao cilj svoje istrage, ruski oficir koga je odbrana Ratka Mladića pozvala za svjedoka, naveo je „odbacivanje laži” da su „srpski agresori” ispalili granatu na Markale.\nTužioci na suđenju Ratku Mladiću pred Haškim tribunalom pobijali su iskaz svjedoka odbrane Andreja Demurenka da Vojska Republike Srpske nije mogla ispaliti minobacačku granatu koja je na pijaci Markale, u leto 1995, ubila i ranila na desetine građana Sarajeva.U unakrsnom ispitivanju, tužilac Alan Tiger tvrdio je da je Demurenko pogrešno razumeo pravac doleta granate, koji su utvrdili Unproforovi francuski stručnjaci, zbog različitih mernih jedinica. Svjedok je, međutim, uzvratio da to „nije bilo bitno” i da se služio pravcem doleta granate koji su na karti ucrtali upravo francuski istražitelji, ispitujući sve moguće položaje minobacača.\nZastupnik optužbe dokazivao je da Demurenko nije u obzir uzeo sve tipove minobacačkih granata koje su mogle biti ispaljene na Markale i da je, stoga, zanemario da je napad mogao doći sa 12 lokacija, a ne sa šest, koje je on, kako tvrdi, obišao. Po tužiocu, razlika u udaljenosti tih položaja i onih koje je Demurenko ispitao iznosi i do kilometar i po.\n„Tablice gađanja to jasno pokazuju, ali to ne mijenja ništa, zato što smo mi obišli sva mesta mogućeg ispaljenja na liniji doleta koje je bila dugačka šest kilometara od mjesta udara”, odgovorio je Demurenko, tvrdeći da je ta udaljenost krajnji domet minobacača.\nKao cilj svoje istrage, ruski oficir naveo je „odbacivanje laži” da su „srpski agresori” ispalili granatu na Markale. Upitan od sudija da li to znači da je unaprijed znao da srpske snage nisu bile odgovorne, Demurenko je odgovorio:\n„Naravno da ne. Da smo na teritoriji VRS našli vatreni položaj, ja bih to otvoreno rekao”.


Izvor: B92, 03.Avg.2021, 14:39\nNeko tu odluku smatra jako dobrom, a drugi bezobraznom i bahatom jer iskorišćava sirotinju koja želi da se fotografiše sa njom, s obzirom na to da je jako popularna.\nMeđutim, ministarka Takur, koja pripada vladajućoj hinduističkoj nacionalističkoj stranci u indijskoj državi >> Pročitaj celu vest na sajtu B92 << Madja Pradeš, odlučila se na taj potez iz humanitarnih razloga, tako što će sav novac od selfija donirati u fond za borbu protiv koronavirusa.\n"Selfi je dugotrajan proces zbog koga se gubi vreme i krše programi", rekla je Takur, koja je između ostalog tražila i da joj, kada negde putuje, umesto buketa cveća domaćini poklone knjigu jer se samo "neokaljanom" Gospodinu Višnuu - vrhovnoj božanskoj osobi, može ponuditi cveće s obzirom na to da u njima boravi boginja Lakšmi - simbol sreće i mira.\nUša Takur je poznata po zabrani okupljanja muslimanske omladine u hinduističkim kvartovima tvrdeći da se muslimanska omladina udvara hinduističkim devojkama s ciljem da ih preobrati na islam.\nNjena izjava 25. septembra 2015. digla je veliku prašinu i dovela do sukoba između muslimana i hinduista kada je rekla da muslimani za Kurban-bajram umesto ovaca i drugih životinja treba da žrtvuju svoje sinove.\nOdluka indijske ministarke za turizam i kulturu Uše Takur da naplati 100 indijskih rupija - nešto više od 130 dinara, onima koji žele da naprave selfi sa njom, podijelila je javnost u Indiji.


Junker: Grčka postala članica evrozone nakon falsifikovanja statistike - Sputnjik Srbija\n23:42 13 Jul 2020\nJunker: Grčka postala članica evrozone nakon falsifikovanja statistike\n14:33 24.05.2019 Preuzmite kraći link\nPredsednik Evropske komisije Žan Klod Junker izjavio je u intervjuu za „Bild“ da je Grčka dostavila Evrostatu falsifikovane podatke o ekonomskim pokazateljima zemlje, što je zauzvrat otvorilo Atini put u evrozonu 2001. godine.\n„Monetarna unija treba da bude pouzdanija od braka, inače u nju niko neće verovati. Upravo zbog toga, pre nego nego što se bilo koja zemlja primi u evrozonu, sve treba proveravati detaljnije nego što se to činilo ranije. Istina je da je Grčka 2001. godine postala članica evrozone nakon falsifikovanja statističkih materijala“, rekao je Junker.\nEvropska unije je 1. januara 1999. uvela jedinstvenu valutu za bezgotovinski promet.\nJunker: Pogrešio sam što sam ćutao\nGrčka je uhvaćena da je falsifikovala statističke podatke o nivou javnog duga i kasnije, što je izazvalo krizu suverenog duga evrozone u periodu 2010-2014. Početkom 2010. godine Evropska komisija je otkrila da su grčke vlasti falsifikovale finansijsku statistiku za 2009. godinu. Deficit državnog budžeta ove zemlje umesto navedenih 6 odsto (koji su već bili dvostruko veći od zahtevanih) tada je iznosio 12,7 odsto BDP-a. Kriza koja je usledila, umalo je dovela do raspada evrozone.\nPoslednjih godina zemlje monetarne unije trpe posledice recesije iz 2010. godine i često su prisiljene da narušavaju zajedničke norme finansijskog ponašanja.\nevrozona, Žan-Klod Junker, Grčka


Srbija destabilizuje susjede, negira zločine i podržava separatizam RS-a - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Srbija destabilizuje susjede, negira zločine i podržava separatizam RS-a\nSrbija destabilizuje susjede, negira zločine i podržava separatizam RS-a\nRežim u Beogradu otvoreno se vratio na pozicije devedesetih, sistematski se truje atmosfera i svaka kritika na račun srpskog nacionalizma i ratne politike sve češće završava šovinističkim incidentima.\nRežim u Beogradu otvoreno se vratio na pozicije devedestih, kaže Sonja Biserko (Al Jazeera)\nNije Srbiji bilo potrebno samo par jaja Aide Ćorović pa da još jednom urbi et orbi pokaže i dokaže da nije – i još zadugo neće – doživeti katarzu i očistiti svoje društveno i političko biće, a pogotovo svest i savest podeljenog puka, od skore prošlosti i ratnih zločina, počinjenih pod kišobranom nacije.\nMural osuđenom ratnom zločincu Ratku Mladiću u širem centru Beograda i način na koji ga je, oličena u MUP-u i ministru Aleksandru Vulinu, država (za)štitila od namere nevladinih organizacija da ga prefarbaju, pravdajući zabranu navodno bezbednosnim razlozima, pokazao je još jednom sposobnost državnog aparata i aparatčika da negiraju i relativizuju zločine, overene presudama međunarodnih sudova, šta god da im se, s razlogom ili bez, zameralo.\nA ram za sliku odnosa političke Srbije i znatnog dela društva prema zločinima i zločincima predstavlja nekoliko skoro svakoddnevno očiglednih činjenica: murali osuđenicima za ratne zločine Ratku Mladiću i Radovanu Karadžiću; osuđeni za zločine u Vukovaru Veselin Šljivančanin član je Glavnog odbora vladajuće Srpske napredne stranke; agresivni pirovi tzv. navijača, desničarskih i profašističkih i organizacija pa i političkih grupacija ekstremno desne orijentacije; politički narativ bez jasnog stava i osude, uz često relativizovanje zločin počinjenih u ime sopstvene nacije i istovremeno kategoričku i nadasve populističku osudu zločina prema pripadnicima vlastite nacije i naroda. I pride još jedna zaboravljena činjenica – nije li upravo sadašnji predsednik Srbije, nekadašnji Šešeljev radikal, svojevremeno prelepio ime Bulevara Zorana Đinđića “tablom” sa natpisom “Ulica Ratka Mladića” i u parlamentu nosao plakat s porukom ”Sigurna kuća za Ratka Mladića”?\nDeklaracija, deklaracije radi\nČinjenica je i da su parlamentarci Srbije, u rano jutro 31. marta 2010. godine, tesnom većinom sa 127 glasom za i 21 glasom protiv (od 250 poslanika), usvojili dokument „Deklaracija o osudi zločina u Srebrenici Narodne skupštine Republike Srbije“. Deklaraciji je zamereno što se u njoj ni rečju ne pominje „genocid“, a iz entiteta BiH Republika Srpska poslata je poruka o neslaganju s tim dokumentom.\nPotom je u julu 2015. Rusija blokirala usvajanje Rezolucije Saveta bezbednosti UN o Srebrenici kojom se osuđuje genocid u julu 1995. godine, koju je predložila Velika Britanija, a podržale SAD i zemlje EU.\nRusija, kao jedna od pet stalnih članica Saveta sa pravom veta, iskoristila je taj instrument i onemogućila usvajanje dokumenta – 10 zemalja glasalo je ‘za’, a četiri su bile uzdržane, među kojima i Kina.\nPar dana kasnije, poslanici Evropskog parlamenta usvojili su deklaraciju kojom se osuđuje genocid u Srebrenici i negiranje zločina, izrazivši žaljenje zbog toga što je Rusija blokirala sličnu rezoluciju SB UN.\nIzvestilac Evropskog parlamenta za Srbiju Vladimir Bilčik podsetio je 5. avgusta ove godine u izjavi za medije da njegov poslednji izveštaj o napretku Srbije ka članstvu u Evropskoj uniji poziva na priznavanje i sprovođenje presuda za ratne zločine, te prestanak veličanja ratnih zločinaca. Bilčik je dodao da je u svom izveštaju, koji je u martu usvojio Evropski parlament, “jasno naveo da su pomirenje i regionalna saradnja ključni za buduće članstvo Srbije u EU”.\nNezvanična insttucionalna podrška\nU Srbiji je međutim, bez zazora, nastavljeno kontinuirano negiranje i relativizovanje zločina i rehabilitacija zločinaca koja nesumnjivo ima nezvaničnu institucionalnu podršku.\nNakon što je puštena iz policijske stanice, Aida Ćorović potvrdila je tu nedvojbenu spregu, ocenivši da je “ova bruka lice režima Aleksandra Vučića” i da su “građani taoci jednog nenormalnog, bolesnog režima”.Taj Mladićev mural je, kaže Ćorović, “njihov simbol i nemam iluziju da politika stoji iza svega toga tako da je čak i Međunarodni dan borbe protiv fašizma, obeležen zabranom (Aleksanda Vulina, ministra policije) brisanja murala osuđenog ratnog zločinca”.\nMarko Milosavljević, iz Inicijative mladih za ljudska prava (YIHR) koja je, pored ostalih još nekolicine NGO, pokrenula akciju uklanjanja murala, ističe da je zabrana tog skupa “samo poslednji pokazatelj da je država Srbija spremna da upregne ceo državni aparat kako bi odbranila lik i delo Mladića”.\nPritom je pogazila zakon o slobodi okupljanja kao i Zakon o saradnji sa Haškim tribunalom, što će – kako navodi Milosavljević – i dokazati tužbom protiv MUP-a jer “zabrana neće sprečiti dalji otpor glorifikaciji ratnih zločinaca već će probuditi ljude”.\nNakon zabrane YIHR je saopstio da “država snosi odgovornost za spomenik Ratku Mladiću u glavnom gradu Srbije oličenom u ovom muralu . I za to, upozorava Marko Milosavljević, mora da se podnese cena – moralna, politička i krivična. I konačno napravi taj račun za činjenje i poricanje ratnih zločina i nepoštovanja žrtava.\n(Ne)moć djelanja i moć “novog rađanja”\nNa pitanje zašto su mladi u Srbiji toliko podeljeni u razmišljanju o bliskoj prošlosti i ratnim sukobima na ovim prostorima i ima li nade da se to promeni, Milosavljević ukazuje na neophodnost promene stava o poimanjnu zločina i njihovih posledica.\n“Umesto nade, trebalo bi da afirmišemo moć delanja ili moć ‘novog rođenja’, kako to definiše (Ana) Arent, kada govorimo o generacijama koje će odbaciti zločince i politike koje su dovele do zločina”, zaključuje Milosavljević.\n“Podeljenost mladih ljudi je ovde svakako očekivana, ona nastaje usled velikog broja oprečnih informacija koje dolaze do njih kroz formalno obrazovanje i iz medija ili do čega sami dođu preko internet, a bez jasnog usmerenja gde mogu da nađu podatke koji su tačni i sudski potkrepljeni. Osim toga što ne postoji društveni konsenzus o priznanju počinjenih zločina, svedoci smo i jakog nacionalističkog diskursa koji je celu temu oivičio na takav način da je prostor za razgovor o zločinima i odgovornosti sve manji”, kaže Jovana Kolarić, istraživačica Fonda za humanitarno pravo.\nOna je saglasna da su odluka o zabrani skupa i razlozi kojima je obrazložena pre svega” jedna velika sramota jer predstavlja otvoreno stavljanje države u službu, ne samo negiranja ratnih zločina i odgovornih za njih, nego i u službu odavanja počasti oficiru osuđenom za genocide”.\nOsim toga, odluka je, kako kaže, “i svojevrsno licemerje kojim se predstavnici vlasti u Srbiji veoma često služe prateći dva koloseka – jedan koji koji nam se promoviše, Otvoreni Balkan i slične inicijative, i drugi, na kom se odbija bilo kakva mogućnost pomirenja sa susedima”.\n“Ministar Vulin vrlo često ima istaknutu ulogu u reinterpretaciji uloge Srbije u oružanim sukobima, tako da nije neobično što je čitav sektor na čijem je čelu upregnut da služi upravo tome, što smo imali priliku da vidimo i dok je bio ministar odbrane”, ističe aktivistkinja FHP.\nNa pitanje o odgovornosti države ona ukazuje da “niko iz civilnog sektora nije naivan”, jer taj sektor kontinuirano prati odnos državnih organa i funkcionera prema ratnim zločinima i onima koji su ih počinili.\n“Nažalost, ovde više nema mehanizama koji bi to mogli da osiguraju. Jedini takav mehanizam su, naravno, građani koji još uvek imaju moć, čak i kada je nisu svesni”, navodi Kolarić i kaže kako ta odluka o zabrani” jeste ohrabrenje za nove murale i za nove počasti ratnim zločincima”.\nMeđutim, primer prefarbanog murala u Sremskoj Kamenici (takođe posvećenog Ratku Mladiću), po njenoj oceni, govori da se “ipak i građani ovde pitaju”.\n“Svakako da je mural samo jedan deo celog korpusa negiranja i revizionizma. Više godina unazad svedočimo ustupanju javnih prostora osuđenima za ratne zločine na najrazličitije moguće načine. Genocid u Srebrenici je jedna od prisutnijih tema svakako jer je to jedan od kamena spoticanja zbog konstantnog negiranja od zvaničnika Srbije”, kaže Kolarić.\nOna istovremeno ukazuje da je aktuelna vlast “u vezi sa Srebrenicom otišla i korak dalje i pokušava da samom pojmu izmeni značenje, vezujući pojam Srebrenica isključivo za incident (napad na Aleksandara Vučića – prim. B.O.) iz Potočara 2015. godine”.\nRevizionizam od 90-ih\n“Fond za humanitarno pravo će upravo predstaviti digitalnu arhivsku kolekciju o Srebrenici u javnom diskursu Srbije, koja pruža pregled najupečatljivijih narativa o Srebrenici – od 1995. godine do danas – i koja sadrži više od stotinu isečaka iz štampe i drugih medija. Iz ove kolekcije se jasno vidi kontinuitet poricanja – koje je prošlo kroz različite faze i modalitete tokom 26 godina – ali se zadržalo kao glavna crta politike sećanja na Srebrenicu. Pa tako danas nemamo nijednu zvaničnu komemoraciju žrtava Srebrenice, ali imamo sada ovaj mural kao spomenik Ratku Mladiću”, ističe Jovana Kolarić.\nPredsednica Helsinškog odbora u Srbiji Sonja Biserko, podseća da se “revizionanizam sistematski sprovodi još od osamdesetih, kada počinje relativizacija antifašističkog i promovisanje četničkog pokreta kao antifašističkog s desne strane”.\nČetnička ideologija, nastavila je ona,” bila je ideologija ratova devedesetih. Uprkos porazu u svim ratovima, Srbija je nastavila da sistematski, drugim sredstvima odnosno “demokratski” ostvaruje ujedinjenje svih Srba.\n“Stoga se relativizuju i negiraju ratni zločini i genocid počinjeni od strane vojske, paravojske i policije Republike Srpske i Srbije. Podržava se separtistička politika Republike Srpske, stvara se nesigurnost i atmosfera novog radikalizma. Ratko Mladić i Radovan Karadžić se promovišu kao nacionalni heroji koji su najzasluzniji za stvaranje Republike Srpske koja je ‘najveća pobeda’”, ocenila je Biserko.\nDa bi realizovala svoje ciljeve, Srbija ”konstantno destabilizuje susedne zemlje kako bi se pokazala njihova nefunkcionalnost i nemogućnost suživota”, ukazuje Biserko i upozorava kako se “istovremeno instrumentalizuju srpske zajednice i insistira se na njihovoj konstitutivnosti, podržava separatistička politika Republike Srpske, stvara nesigurnost i atmosfera novog radikalizma”.\n“Na drustvenim mrežama cirkulišu brojne poruke koje glorifikuju posebno Mladića koji zaslužuje ‘ne murale, već spomenike za života i prve strane u istorijskim čitankama”, navodi Biserko.\nOna naglašava da se “režim u Beogradu otvoreno vratio na pozicije devedestih, sistematski se truje atmosfera u društvu i svaka kritika na račun srpskog nacionalizma i ratne politike sve češće završava šovinističkim incidentima poput poslednjeg, vezanog za mural Ratka Mladića i reakcije jednog broja građanskih aktivista kada je Aida Ćorović privedena”.\nNa Međunarodni dan borbe protiv fašizma u beogradskoj Njegoševoj ulici, izolovani između dva kordona, uz treći postavljen pokraj murala Ratku Mladiću, građanski aktivisti, zapevali su revolucione i partizanske pesme. S druge strane kordona, dvadesetak desničara skandiralo je ime Ratka Mladića, psovalio i vređalo, pevajući četničke pesme i uzvikujući “ustaše, ustaše” i “Srebrenica nije genocid”.\nVest da je kofom bele boje u noći između srede i četvrtka, ipak, prefarban mural Ratku Mladiću, koja se zavrtela u, dan nakon bačenih jaja i protesta ispred murala, potvrdila je da za virus građanske Srbije sadašnja vlast nema efikasnu vakcinu. Nedugo zatim, objavljeno je kako grupa mladih, krpama i flašicama vode, u četvrtak briše boju prosutu tokom noći preko murala.\nI ta dva detalja, po oceni sagovornika Al Jazeere, ukazuju da sve dosadašnje akcije i aktivnosti „još nisu dovoljne za dublju promenu svesti o polimanju ratnih zločina i trajnu institucionalnu osudu ratnih zločina i zločinaca“.\nSlobodna Dalmacija: Srbija mora priznati logore\nPosted On 24th May 2008 ~ 2 Comments\nIzvor: Slobodna Dalmacija Svjestan sam da ruka pravde neće dostići sva 54 stražara iz pet logora, ali ako će se njih 40 naći tamo gdje


Izmene prostornog plana za Južni tok u septembru 2013 - Gradjevinarstvo.rs\n27.08.2013. | Beta\nIzmene prostronog plana gasovoda Južni tok kroz Srbiju trebalo bi da budu usvojene u septembru i da gradnja počne po planu krajem godine, najavio je danas tehnički direktor firme "South Stream Srbija" Pavel Persicki.\nOn je u Privrednoj komori Srbije, na predstavaljanju izmena prostornog plana gasovoda Južni tok kojima su uključeni i planovi za krake ka Republici Srpskoj i Hrvatskoj, kazao i da bi uskoro trebalo da počne eksproprijacija zemljišta za gradnju gasovoda.\n- Završen je idejni projekat i dat na ekspertizu, urađena je studija uticaja na životnu sredinu i dobijeni svi tehnički uslovi. Sve to i usvajanje izmena prostornog plana u septembru dozvolja da se do kraja godine dobije dozvola za gradnju i počnu radovi - kazao je Persicki.\nPočela su i istraživanja i razgovori sa vlasnicima parcela, kazao je on istakao da će u "najskorije vreme poceti eksproprijacija zemljišta na parcelama gde će se prvo graditi".\n- Analiziraju se koraci i priprema odluka (o prostornom planu) koju bi Vlada Srbije trebalo da donese. Na toj deonici postoji ograničenje budući da je reč o planinskom područu i potrebno je pronaći optimalne lokacije - kazao je Milić.\nNa skupu je rečeno da će gasovod Južni tok sa kracima ka Hrvatskoj i Republici Srpskoj prolaziti kroz teritoriju 33 grada i opštine u Srbiji, da je osnovna deonica duga 422,4 kilometra, odvojak prema Hrvatskoj 50 kilometara, a prema Republici Srpskoj 107 kilometara.\nRukovodilac tima u Institutu za arhitekturu i urabanizam Srbije Zoran Mirajnić kazao je da izmenjeni prostorni plan za izgradnju gasovoda Južni tok u Srbiji obuhvata 323 kvadratna kilometra i oko 1.100 pozicija ukrštanja gasovoda sa lokalnom infrastrukturom.\n- Trasa gasovoda je postavljena tako da se u najvećoj meri izbegne građevinsko područje i uglavnom prelazi preko poljoprivrednog zemljišta, a delimično preko šumskog - kazao je on.\nMirjanić je kazao da je ukupno oko 80 hektara odnosno 0,2% zemljišta obuhvaćenog planom predviđeno za trajnu eksproprijaciju, dok će većina poljoprivrednog zemljišta moći da se koristi uz ograničenje da se sade kulture kojima koren ide do metar dubine.\nPostavljanje gasnih instalacija Planiranje


TV NEĆE OPISMENITI PRVAČIĆE: Ministarstvo počelo snimanje onlajn časova, direktori škola prednost daju kombinovanom modelu | Novosti.RS\nTV NEĆE OPISMENITI PRVAČIĆE: Ministarstvo počelo snimanje onlajn časova, direktori škola prednost daju kombinovanom modelu\n21. 07. 2020. u 10:37\nKako je i najavio ministar Mladen Šarčević, Ministarstvo preko leta intenzivno radi na pripremi modela nastave za narednu školsku godinu.\n- Razrađuje se desetak modela i podmodela za nastavu od septembra, učenje na daljinu nije dovoljno posebno za prvake - rekao je nedavno ministar. - Ukoliko virus bude prisutan, spremamo se za kombinovani model. To praktično znači da bi đaci imali onlajn nastavu, ali i svake druge nedelje dolazili u školu, kako bi radili vežbe, dodatne konsultacije, odgovarali. Praktično, jedne nedelje bi imali nastavu na koju su inače navikli - rekao je Šarčević.\nOn pojašnjava da bi, uz poštovanje epidemioloških mera, to praktično značilo da su jedne nedelje u školi, na primer, prvi i treći razred, a narednih sedam dana drugi i četvrti... Prema njegovim rečima, problem je kod osnovaca, jer postoji zakonski član koji kaže da ne mogu deca do 12. godine da ostanu sama kod kuće.\nŠto se tiče srednjoškolaca i studenata, Šarčević je rekao da nema problema, jer ima dovoljno velikih prostora da može da se ide na nastavu naizmenično, po ciklusima.\nIstovremeno, direktori škola su spremni za bilo koji vid nastave na koji se odluči država, ali smatraju da živu reč ništa ne može zameniti.\n- Onlajn nastava koju smo slušali tri meseca bila je jedno značajno iskustvo, međutim, ona nije dobra ako traje dugo, pogotovo za mlađe generacije, a naročito za prvake i one koji prelaze u peti razred - kaže nam Jole Bulatović, direktor OŠ "Drinka Pavlović". On smatra da je potrebno organizovati neki model nastave koji će podrazumevati fizičko prisustvo đaka u školi, bar povremeno.\n- Kako ćemo opismeniti prvake - pita Bulatović.\n- Onlajn nastava na duži period je neodrživa, nijedan model koji je radikalan, a trajao je dugo, nije se pokazao kao dobar - kaže naš sagovornik. On kao poseban problem navodi ocenjivanje, jer se pokazalo da je gotovo nemoguće realno proceniti znanje i oceniti đake kroz onlajn proveru znanja.\nOn ističe da je potrebno sve sagledati i u slučaju nepovoljne epidemiološke situacije primeniti neki srednji model.\nI roditelji se nadaju da će od septembra deca krenuti u školu. Takođe, smatraju da bi kombinovani model koji podrazumeva da deca imaju onlajn časove i da povremeno idu u školu bio bolji, nego da stalno budu u kući uz televizor.\nDa je još rano razmišljati o modelima za septembar, smatra Merica Buj Bjelogrlić, direktorka OŠ "Olga Petrov". Ona kaže da je onlajn nastava ima i dobre i loše strane, ali da bi svi najviše voleli da se epidemiloška situacija smiri i nastava počne da se odvija po uobičajenom modelu.\n- Škola je obrazovno- -vaspitna institucija, mi smo se koncentrisli na njenu obrazovnu ulogu, a šta je sa vaspitanjem dece? Između đaka i nastavnika postoji interakcija koju je nemoguće zameniti onlajn časovima - kaže naša sagovornica.\nOBEZBEDITI NASTAVNICIMA OPREMU\nUnija sindikata prosvetnih radnika zatražila je od Ministarstva prosvete da nastavnicima omogući računare i kvalitetan internet kako bi mogli onlajn nastavu da obavljaju od kuće na kvalitetan način.\n- Ministarstvo zna koliko je računara, laptopa i tableta potrebno da bi se svakom nastavniku omogućilo sredstvo za pomenuti rad od kuće. Nisu potrebne nikakve ankete koje predstavljaju masku realnog stanja opremljenosti škola. Potrebno je samo malo volje da se problemi rešavaju, a ne da se stvaraju - navode u ovom sindikatu.\nučenje od kuće nastava na daljinu učenje na daljinu časovi na TV\nDeca od 1-4 razreda redovno treba da idu u školu,od kuće neće ništa naučiti!!!\nS obzirom na to da postoje osnovane sumnje da predsednik SANU Vladimir Kostić govori na televiziji ono što kasnije pobija u privatnom i javnom diskursu, a najviše u pismu upućenom meni, predlažem da se prijavi nadležnoj instituciji i da ide na poligraf - poručio je za "Novosti" reditelj Emir Kusturica, odgovarajući na reagovanje predsednika SANU povodom rediteljevog javnog zahteva da se njegovo ime ukloni sa spiska kandidata za članstvo u Akademiji.


Dogovorena podrška od 400 miliona dolara za kredite srpskim preduzećima\nMinistar finansija u Vladi Republike Srbije, Siniša Mali, izjavio je (28.4.2021. god.) da je sa Američkom razvojnom korporacijom (Development Finance Corporation - DFC) dogovorena nova garantna šema kojom je predviđeno da ta finansijska institucija obezbedi 400 miliona dolara kao garanciju za odobrenje bankarskih kredita preduzećima u Srbiji.\n„Uspeli smo da napravimo konačan dogovor sa DFC o prvih 400 miliona dolara za privredu Srbije. Prošle nedelje su izglasane dve nove garantne šeme, odnosno dodatnih milijardu evra na postojeće garantne šeme koje R.Srbija već ima i koje je zajedno sa bankama plasirala kako bi se ublažile negativne posledice pandemije. Ovde govorim o još jednoj garantnoj šemi koja će biti realizovana na osnovu Sporazuma vlada Srbije i SAD“, rekao je ministar u Skupštini Srbije, predstavljajući Predlog Zakona o potvrđivanju sporazuma o podsticanju investicija između Vlade Republike Srbije i Vlade Sjedinjenih Američkih Država, koji će obuhvatiti i ovaj dogovor, a čija se ratifikacija očekuje u srpskom parlamentu.\nKako je istakao, ovim Sporazumom dodatno se podstiče ekonomska saradnja dve zemlje kroz proširenje ponude finansijskih instrumenata Međunarodne razvojne korporacije za razvoj privrede Srbije. Srbija je, inače, prva država u regionu, i među prvima u svetu, koja je sklopila ovakvu vrstu sporazuma.\n„Dva su projekta ovde identifikovana, a to su projekat izgradnje metroa u Beogradu i projekat koji se odnosi na unapređenje elektro-distributivnog sistema u našoj zemlji. Ono što je važna vest to je da će se ove nedelje pred Vladom Srbije naći Nacrt zakona o metrou, a on će se u naredne dve sedmice naći pred poslanicima u Skupštini Srbije“, precizirao je Mali. Ministar je dodao da je reč o propisu koji definiše ne samo proces, metodologiju i proceduru izgradnje metroa, već i sistem upravljanja metroom. „Mi smo sa tim zakonom na korak bliže pokretanju izgradnje prve linije metroa koju očekujemo do kraja godine. Prva linija metroa biće duga 21,3 kilometara, i kao što smo i obećali, krenućemo da ispunjavamo taj višedecinijski san građana Beograda i Srbije. Mi do kraja 2021. godine krećemo da gradimo metro i to je ne samo važan infrastrukturni projekat, već on doprinosi razvoju ekonomije, zapošljavanju radnika, većem bruto domaćem proizvodu zemlje“, rekao je ministar finansija.\nMali je predstavio i Predlog zakona o potvrđivanju Sporazuma između vlada Srbije i Kine o uzajamnom priznavanju programa AEO Uprave carina Ministarstva finansija Republike Srbije i Programa za upravljanje kreditima preduzeća generalne carinske administracije Narodne Republike Kine. Taj Sporazum treba da doprineće daljem jačanju i uspostavljanju bližih ekonomskih odnosa dve zemlje. Cilj Sporazuma je otklanjanje prepreka u međusobnoj trgovini između strana potpisnica i unapređenje bezbednosti u prometu roba, bez ometanja trgovinskih tokova, a ostvarenje navedenih ciljeva doprinese većoj trgovinskoj razmeni Srbije i Kine.


Leskovac dobija energetskog menadžera - juGmedia\nLeskovac dobija energetskog menadžera\nLeskovac je po zakonu obavezan da izveštava resorno ministarstvo o energetskim potrebama lokalne sredine, pa za tu potrebu može i da zaposli energetskog menadžera ili da ga angažuje iz redova već zaposlenih u lokalnoj samoupravi.\nDo kraja marta grad će morati da podnese izveštaj kolika je ostvarena potrošnja primarne energije, kao i da ostvari uštedu od 1 posto tokom ove godine\nPored njega, sistem energetskog menadžmenta činiće gradonačelnik i odbor za energetiku.\n„Licencirani energetski menadžer će preko softverskog sistema mesečno davati podatke nadležnom ministarstvu i fakultetu o potrošnji energenata. Tu spadaju svi javni objekti za koje jedinice lokalne samouprave snose troškove energenata“, objašnjava Aleksandra Stojiljković iz Agencije za lokalni ekonomski razvoj.\nZakonom o energetskoj efikanosti predviđeno je da su jedinice lokalne samouprave koje imaju preko 20.000 stanovnika u obavezi da uspostave sistem energetskog menadžmenta. Preko ovog mehanizma pratiće se energetski tokovi, počev od proizvodnje, preko prenosa i distribucije do krajnjeg potrošača.\nZa Narodnu kuhinju 7 miliona dinara\nPrvi u rangu ovogodišnje generacije rezervnih oficira na nivou cele Srbije je rezervni potporučnik Miloš Kostić iz Leskovca sa prosečnom ocenom 9,67,…\nSamo izmisljaju :\n11.02.2017. u 15:43\nOvi samo jos sike nisu uveli u Skupstinu. Jos sta li ce da izmisli samo da bi ostali na vlast.


Održana tribina ,,Biciklisti ravnopravni učesnici u saobraćaju” – Ozon Media\nOdržana tribina ,,Biciklisti ravnopravni učesnici u saobraćaju”\nSremska Mitrovica- U čitaonici Biblioteke ,,Gligorije Vozarević’’ u Sremskoj Mitrovici, u organizaciji omladinskog udruženja “Skuteraši SM”, danas je održana edukacija pod nazivom ,,Biciklisti ravnopravni učesnici u saobraćaju”.\nEdukacija je održana u saradnji sa Upravom Saobraćajne Policije, Asocijacijom za bezbednost saobraćaja grada Sremska Mitrovica i osnovnim školama sa teritorije grada (pet osnovnih škola).\nCilj edukacije je upoznavanje dece uzrasta od 10 do 15 godina sa osnovnim pravilima u saobraćaju i pravilnom ponašanju biciklista.\nEdukaciji su, osim mitrovačkih osnovaca, prisustvovali Marijan Radošević, predsednik omladinskog udruženja “Skuteraši SM,, Miroslav Jovanović, predstavnik Asocijacije za bezbednost saobraćaja Grada Sremska Mitrovica i Tihomir Babić, predstavnik saobraćajne policije Grada Sremska Mitrovica.\n“Ova tribina ima za cilj edukaciju mladih ljudi o tome kako da se ponašaju u saobraćaju, koja pravila koja treba poštovati i kako da ostanu bezbedni”, rekao je za radio “Ozon” rekao Marijan Radošević, predsednik omladinskog udruženja “Skuteraši SM”.\nNakon edukacije mladi vozači bicikala su, biciklističkom stazom, otišli do platoa ispred PSC ,,PINKI’’, gde je bio postavljen poligon za bicikle.\n“Zdravlje, lepota, kvalitet života- za lepšu i zdraviju Mitrovicu”\nLiturgija i sečenje slavskog kolača u Sabornom hramu Sv. Dimitrija\n08.08.2015. Ozon Komentari su isključeni na Zadržavanje na Batrovcima oko sat vremena\nPorodične penzije: Bez potvrde nema isplate za studente\n16.10.2014. Ozon Komentari su isključeni na Porodične penzije: Bez potvrde nema isplate za studente\nSaobraćajna nesreća u Vrdniku\n24.02.2011. Ozon Komentari su isključeni na Saobraćajna nesreća u Vrdniku


Beogradski glas (Beta) – Predsednica pokreta Dosta je bilo (DJB) Branka Stamenković upozorila je da će u Skupštini Srbije biti uspostavljen „opasan presedan“ ukoliko vladajuća većina bude podržala zahtev Stranke moderne Srbije (SMS) da se njenim poslanicima dodele mesta DJB u skupštinskim odborima i Republičkoj izbornoj komisiji (RIK).\nOna je ocenila da takav presedan „promoviše nečasnu praksu trgovine mandatima i uticajem zbog povlastica i otvorenog mita“ i dodala da se time „podstiče korupcija“.\n„Ako skupštinska većina bude podržala zahtev preletača iz SMS-a, to će uspostaviti opasan presedan jer će u odborima i u RIK-u sedeti ljudi iz stranaka koje ne samo da nisu učestvovale da izborima 2016. godine nego tad nisu ni postojale“, rekla je Branka Stamenković novinarima u Skupštini Srbije.\nPredsednica DJB je apelovala na vladajuću većinu da se uzdrži od „promovisanja trgovine mandatima“ i da „ne prekraja izbornu volju gradjana“.\n„Ovo se do sada nije dešavalo, uvek su se mesta u skupštinskim odborima i u RIK-u dodeljivala po Ustavu, zakonu i poslovniku, i to izbornim listama koje su ušle u parlament a ne ad hok napravljenim poslaničkim grupama“, kazala je Branka Stamenković.\nOznakeBranka Stamenković DJB Dosta je bilo Naslovna-centar Naslovna-traka Skupština Srbije SMS Stranka moderne Srbije


RS ne prihvata Nacrt zakona o advokaturi BiH - Klix.ba\nRS ne prihvata Nacrt zakona o advokaturi BiH\n13.1.2009. u 13:05\nAdvokatska komora Republike Srpske, te predstavnici vlasti RS-a, smatraju da je neprihvatljiv Nacrt zakona o advokaturi BiH, te da je to još jedan pokušaj prijenosa nadležnosti sa entiteta na nivo države.\nAdvokatska komora RS-a napravila je detaljnu analizu Nacrta zakona o advokaturi BiH, koja će sutra biti dostavljena srpskim poslanicima u Parlamentu BiH s mišljenjem da ne prihvate ovaj dokument.\nNacrt zakona o advokaturi BiH, koji je Vijeće ministara BiH, usvojilo preglasavanjem ministara iz RS-a, upućen je Parlamantranoj skupštini BiH na usvajanje, a o njemu su danas u Banjoj Luci razgovarali članovi Advokatske komore RS-a, te predsjednik Narodne skupštine RS-a Igor Radojičić i ministar pravde RS-a Džerard Selman.\nNjihov zajednički stav je da je pripremljeni nacrt pokušaj preuzimanja jedne od entitetskih nadležnosti bez saglasnosti RS-a, te da ga srpski predstavnici u Parlamentu BiH ne mogu prihvatiti.\nPredsjednik Advokatske komore RS-a Jovan Čizmović smatra da ne postoji, naveo je, nikakav ustavni osnov za donošenje zakona o advokaturi BiH, te da je to mišljenje cjelokupne pravosudne javnosti u RS-u i temelji se na normama domaćeg i međunarodnog prava.\n„Mislim da se zakon predlaže isključivo iz htjenja Federacije BiH, a samih tim i preko zajendičkih organa, da se RS-u oduzme ta nadležnost kao dio pravosudnog sistema s krajnim ciljem njegovog urušavanja, kao stuba državnosti i suverentiteta RS-a“, rekao je Čizmović na zajendičkoj pres-konferenciji nakon razgovora.\nRadojičić je podsjetio da je visoki predstavnika još 2002. godine nametnuo Zakon o advokaturi RS-a, kao entitetski, kao i da sada predloženi Nacrt zakona o advokaturi BiH nije jedan od uvjeta koji je Evropska unija postavila pred BiH.\n„Radi se o zakonu na koji nije dao saglasnost niko iz RS-a i u njegovoj pripremi nije konsultirana niti Narodna skupština niti Vlada RS-a. To je zakon koji pokušava da ovu oblast, kao i mnoge druge, centralizira i da preuzme na državni nivo jednu od ustavnih nadležnosti RS-a“, rekao je Radojičić.\nKomentirajući šta to smeta RS-u u predloženom Nacrtu zakona o advokaturi BiH, predsjednik Advokatske komore Jovan Čizmović je rekao da taj dokument "ne može istrpiti ni minimalnu pravničku kritiku, da je diskiminirajući, užas i jedna pravna skalamerija".\nMinistar pravde RS-a Džerard Selman kazao je da je Vlada RS-a obavijestila ministre iz RS-a u Vijeću ministara da predloženi nacrt nema ustavnog osnova i da ne bi trebao biti predmet rasprave na Vijeću, ali je usvojen preglasavanjem.\n"Mi ćemo obavijestiti ministarstvo pravde BiH da Nacrt zakona o advokaturi BiH apsolutno nije prihvatljiv za nas i ne može se podržati, posebno iz razloga što se dugo vremena radilo na strategiji pravde i advokatura na nivou BiH nije tretirana tim i nekim drugim projektima", zaključio je Selman.\nEU ocijenila da nema tranzita ruskog plina\n13.01.2009. u 13:10\nSlovačka sazvala sjednicu o aktiviranju nuklearke\n13.01.2009. u 13:01


Leadership Equity Assessment - Atria Talent Management\nHome / Leadership <br>Equity Assessment\nProcena liderskog uticaja (Leadership Equity Assessment – LEA) je alat baziran na dvadesetpetogodišnjem Galupovom istraživanju o motivaciji zaposlenih i liderskom uticaju na rast motivacije. Originalno istraživanje je urađeno tokom 90-ih godina prošlog veka, a provereno je i potvrđeno tokom 2010. i 2011. godine od strane kompanije Persona Global.\nU istraživanju je učestvovalo oko 1.000.000 zaposlenih i 80.000 menadžera, što ovo istraživanje čini najpotpunijim i najrelevantnijim globalnim istraživanjem koje je ikada napravljeno na temu liderskog uticaja na rast motivacije zaposlenih.\nDetaljnije o alatu LEA\nŠta meri LEA?\nLEA meri uticaj lidera na uslove rada zaposlenih, timsku klimu i nivo angažovanosti (engagement) zaposlenih. Ovo merenje se vrši kroz 13 LEA kompetencija:\nKorišćenje pozitivnog feedback-a\nPostojanje atmosfere, inspiracije i inovacije\nŠirok spektar mogućnosti za primenu\nIdentifikacija ključnih oblasti za razvoj timske efektivnosti i unapređenje poslovnih rezultata tima\nUnapređenje liderskih kompetencija menadžera\nMerenje efekata razvojnih aktivnosti\nGlavne karakteristike LEA alata:\n»Usmeren na rezultate\nLEA je nastala na osnovu obimnih istraživanja koja su povezala 13 LEA oblasti sa poslovnim rezultatima.\n»Usmeren na akciju\nAkcenat je na prikupljanju korisnih informacija i zaključaka u cilju optimizacije liderskih aktivnosti.\nAlat je baziran na samo 13 tvrdnji, a rezultati su jednostavni za tumačenje.\n»Pregled na nivou organizacije\nSvi menadžeri i timovi u kompaniji mogu biti evaluirani i upoređivani.\nKreiranje fokusa kroz ponavljanje LEA istraživanja 4 puta u periodu od 12 do 24 meseca\n»Pozitivan pritisak u cilju razvoja\nPozitivan pritisak u cilju razvoja kroz kreiranje akcionih planova za unapređenje u svakom timu.\nIzveštaji daju veoma jasnu povratnu informaciju kroz grafikone i numeričke rezultate.\nIdentifikujte pravac u kom treba da razvijate svoj tim\n1. Kroz 13 kompetencija, LEA jasno pokazuje koje oblasti bi trebalo unaprediti kako bi se dobio direktan pozitivan uticaj na poslovne rezultate.\n2. LEA ima širok spektar mogućnosti za primenu. Najčešće su:\n» Identifikacija ključnih oblasti za razvoj timske efektivnosti i unapređenje poslovnih rezultata tima\n» Unapređenje liderskih kompetencija menadžera\n» Merenje efekata razvojnih aktivnosti\n3. Istraživanje je pokazalo da su menadžeri, čiji timovi stvaraju izuzetne dugoročne poslovne rezultate, odlični u 13 LEA liderskih kompetencija. Kroz ovih 13 kompetencija menadžeri stvaraju uslove za:\n» Veće zadovoljstvo klijenata\n» Veću profitabilnost\n» Veću produktivnost\n» Manju fluktuaciju zaposlenih\nLEA jasno pokazuje koju od 13 kompetencija treba unaprediti kako bi se dobio direktan pozitivan uticaj na poslovne rezultate.


LG G4 bi mogao da bude vrlo moćan telefon - Otkup Mobilnih Telefona Beograd\nLG G4 bi mogao da bude vrlo moćan telefon\nOtkup Mobilnih January 16, 2015 Otkup mobilnih telefona Beograd, VestiLeave a Comment\nNajjači ovogodišnji Android telefon kompanije LG bi trebao da bude LG G4. Njegovo predstavljanje se očekuje u narednim mesecima, a sada saznajemo i kakve nas specifikacije očekuju. Ovaj telefon bi trebalo da se odlikuje 5,3-inčnim ekranom rezolucije 2560 x 1440 piksela kao i Android 5.0 Lollipop platformom.\nŠto se tiče ostalih specifikacija, tu je Qualcomm Snapdragon 810 SoC procesor koga je LG stavio i u zakrivljeni LG G Flex 2 telefon, 3 GB RAM memorije, kao i kamera od 16 megapiksela. Može se reći da se gotovo radi o trenutnom vrhu koji može da se ponudi. Zvanično predstavljanje telefona se očekuje na Svetskom mobilnom kongresu u Barseloni u martu.


Uvodi se red u sistem zarada kod korisnika javnih sredstava\nMinistar finansija, Siniša Mali, predsedavao je prvom sednicom Koordinacionog tela za praćenje realizacije implementacije Centralnog informacionog sistema za obračun zarada u javnom sektoru, koja je održana u zgradi Vlade R.Srbije. Sednici je prisustvovala i ministarka državne uprave i lokalne samouprave Marija Obradović.\nMinistar Mali je istakao da je reč o ogromnom i važnom projektu pod nazivom „Iskra“, koji će potpuno uvesti red u sistem zarada kod korisnika javnih sredstava.\n„Reč je o sistemskom projektu koji menja način na koji radimo, i na koji se obračunavaju zarade svih zaposlenih kod korisnika javnih sredstava. To znači bolju i efikasniju kontrolu, smanjuje mogućnost greške i osigurava tačnost podataka. Dugo smo radili na ovom projektu, koji će predstavljati pravu revoluciju, i koji je za sve nas svojevrsan izazov, s obzirom na to da je reč o teškom poslu koji niko nije uradio decenijama unazad. On će se uvoditi fazno, najpre u sektor rada, zapošljavanja i socijalne politike, sektore kulture i pravosuđa, zatim u drugoj fazi u sektor prosvete, u trećoj fazi u sektor zdravstva i u poslednjoj fazi u jedinice lokalne samouprave sa indirektnim korisnicima“ – istakao je ministar finansija.\nOn je rekao da je ovo jedan od najvećih projekata Ministarstva finansija ove godine, zajedno sa uvođenjem novog modela fiskalizacije i e – faktura, te da je reč o sistemskim promenama, koje će promeniti način funkcionisanja privatnog i javnog sektora.\n„I pored pandemije korona virusa, sa kojom smo se borili u poslednjih godinu dana, uspeli smo da radimo na ovim velikim projektima, koji donose sistemske promene. Ovaj centralizovani sistem zamenjuje nestandardizovane procese, koji se sada obavljaju kroz više različitih aplikacija. Na ovaj način se omogućava precizno planiranje i izvršenje budžeta za rashode za zaposlene, kontrolišu se troškovi zapošljavanja, poboljšava vidljivost i dostupnost podataka, olakšava upravljanje kadrova“ – zaključio je ministar Mali.\nProjekat će trajati do kraja 2023. god., do kada će se sistem koristiti kod više od 10.000 korisnika javnih sredstava. Na sistemu „Iskra“ će direktno raditi oko 3.000 ljudi, za koje će u narednom periodu biti organizovane specijalne obuke.


Bele mantile napadaju najviše u Hitnoj i domovima zdravlja - Nova Borba\nBele mantile napadaju najviše u Hitnoj i domovima zdravlja\nDirektorka Lekarske komore Srbije Vesna Jovanović kaže da je ovakva situacija posledica što se u medijima već duže govori da su lekari korumpirani\nNapad na medicinsku sestru Hitne pomoći u Surčinu ponovo je pokrenuo pitanje kako zaštititi zdravstvene radnike od agresivnih pacijenata i članova njihove porodice.\nDirektorka Komore medicinskih sestara Radmila Ugrica rekla je Tanjugu da su najugroženiji zdravstveni radnici Hitne pomoći, zatim u domovima zdravlja i psihijatrijskim bolnicama, te da se mora mnogo više raditi na edukaciji kako bi se prevazišli sve učestaliji konflikti.\n"Kako bi se prevazišla ova situacija mi smo pokrenuli inicijativu da se pojača edukacija zdravstvenih radnika, kako da se prevaziđu konfliktne situacije sa pacijentom", rekla je Ugrica.\nOna kaže da je predloženo i da zdravstveni radnici dobiju status službenog lica, kao i da se promenama Zakona o mentalnom zdravlju reguliše da pacijent dobije terapiju od svog psihijatra, a da ne mora da dolazi u dom zdravlja po terapiju.\nDirektorka Lekarske komore Srbije Vesna Jovanović kaže da je ovakva situacija posledica što se u medijima već duže govori da su lekari korumpirani, a da drugi deo sukoba leži u tome da pacijenti smatraju da imaju veća prava, a da im lekari uskraćuju ta prava.\n"Jedino rešenje je da se više radi na prevenciji i promovisanju boljih odnosa između pacijenata i zdravstvenih radnika", rekla je Jovanović koja je i član radnog tela Ministarstva zdravlja za zaštitu zdravstvenih radnika.\nSve do sada preduzete mere, kako kaže, dobro funkcionišu- ostvarena je dobra saradnja sa policijom, ali sve to je "gašenje požara".\n"Svaka ambulanta ima kontakt sa najbližom policijskom stanicom i patrola dolazi za pet do sedam minuta ukoliko dođe do konflikta, ali sve je to saniranje posledica, kada već dođe do incidenta", rekla je Jovanović i ponovila da se mora mnogo više raditi na prevenciji da do konflikta ne dođe.


ISTANBUL - Košarkaška reprezentacija Srbije plasirala se u četvrtfinale Svetskog prvenstva, pošto je u Istanbulu pobedila Hrvatsku sa 73:72 (19:27, 15:13, 20:14, 19:22). Srbija će u četvrtfinalu igrati sa pobednikom duela Grčka - Španija. Najefikasniji u pobedničkom timu bili su Nenad Krstić sa Kompletan tekst\nZAGREB- Vaterpolo reprezentacija Srbije danas gra protiv Nemačke u petom kolu Grupe B na Evropskom prvenstvu u Zagrebu, a pobeda bi joj donela lakšeg protivnika u narednoj fazi takmičenja. Kompletan tekst\nBEOGRAD- Ministar unutrašnjih poslova Ivica Dačić dostaviće Vladi Srbije predlog da se brazilskom fudbaleru Kleu omogući prijem u državljanstvo, čime bi igrač Partizana stekao pravo da Kompletan tekst\nKRAGUJEVAC - Mlade fudbalske reprezentacije Srbije i Hrvatske igrale su nerešeno 2:2 (1:2) u utakmici kvalifikacija za prvenstvo Evrope u Danskoj 2011. godine. Kompletan tekst\nBRISEL - Belgijska policija saopštila je danas da je uhapsila 209 huligana iz Nemačke koji su pravili incidente uoči utakmice reprezentacije dve zemlje u kvalifikacijama za Evropsko prvenstvo. Kompletan tekst\nNJUJORK - Srpski teniser Nenad Zimonjić i Katarina Srebotnik iz Slovenije plasirali su se u drugo kolo konkurencije mešovitih parova na Otvorenom prvenstvu SAD u Njujorku. Kompletan tekst


Prodaja radijske frekvencije RTV Istočno Sarajevo nezakonita? | BH novinari\nIstočno Sarajevo, 21.03.2018.- Na Skupštini povjerilaca RTV Istočno Sarajevo 20. marta 2018. godine prihvaćena je ponuda “Elta medija grupe” u visini od 107.600 KM bez PDV-a za otkup ove medijske kuće koja se nalazi u stečaju, prenosi portal sarajevo-rs.com.\nRegulatorna agencija za komunikacije (RAK) BiH 12. marta je donijela rješenje kojim se oduzima dozvola za radijsko emitovanje RTV Istočno Sarajevo, o čemu su upoznati povjerioci i predstavnici “Elta medija grupe”.\nIz “Elta medija grupe” kažu da za rješenja RAK-a postoji žalbeni rok i nadaju se da će agencija uvažiti argumente kupca, te poništiti doneseno rješenje o oduzimanju dozvole za radijsko emitovanje, prenosi sarajevo-rs.com.\nStečajni upravnik Radoslav Bratić je rekao da je pored “Elta medija grupe”, postojala i ponuda Grada Istočno Sarajevo koji je tražio da se poništi javni oglas i da se na osnovu uslova koji je dostavljen u pismu namjere, sa Gradom ide na direktnu pogodbu, što je skupština povjerilaca odbila.\nOn je dodao da je u rješenju RAK-a navedeno da se oduzima dozvola za radijsko emitovanje i zabranjuje dalje emitovanje programa, dok televizija nastavlja sa normalnim emitovanjem i ostavljen je rok od 15 dana za podnošenje žalbe na to rješenje.\nRAK će postupiti po službenoj dužnosti\nPrema saznanjima TV1, prodaja RTVIS podrazumijeva i prodaju radijske frekvncije. Obzirom da je u pitanju javni resurs, a zakon precizno nalaže da jedino Regulatorna agencija za komunikacije daje saglasnost i dozvole za korištenje frekvencija – riječ je o narušavanju jasno definisanih zakonskih propisa.\n„RAK ne može dati saglasnost za prodaju tih frekvencija jer nam se niko nikad nije ni obratio sa takvim zahtjevom. Kada smo došli do saznanja da postoje neke indicije upozorili smo, kako stečajnog upravnika tako i sve organe u stečajnom postupku, da je stečajni upravnik raspisao konkurs koji nije u skladu sa pravilima RAK-a, i nije u skladu sa zakonom“, rekao je direktor RAK-a Predrag Kovač za dnevnik TV1 te dodao da će agencija po službenoj dužnosti zatražiti sve informacije i postupiti isključivo po zakonu.


Savić: Srbija u dobroj situaciji, dobre makroekonomske reforme\n► Savić: Srbija u dobroj situaciji, dobre makroekonomske reforme\nPredsednik Saveta guvernera Nebojša Savić ocenio je danas da se Srbija nalazi u dobroj situaciji, da su makroekonomske reforme dobro urađene, da je naša zemlja imala monetarnu stabilizaciju, te je time dat podsticaj da se uradi i fiskalna konsolidacija.\n"Imali smo monetarnu stabilizaciju, stabilizaciju tokova novca, inflacije i kursa. Time je dat podsticaj da se uradi i fiskalna konsolidacija, to je drugi deo reforme koji je rađen poslednje dve godine", rekao je Saavić na TV Pink.\nIstiče da je zahvaljujući tome Srbija dobila dobru ocenu MMF-a, jer su ostvareni bolji rezultati nego što se očekivalo, te da Srbija ima pozitivan rast.\nObjašnjavajući šta zapravo znači fiskalna konsolidacija Savić kaže da se to najbolje može objasniti na primeru kućnog budžeta, odnosno da svaka porodica može da troši samo koliko ima, te je tako i državi potrošnja se prilagođavati onome što stvaramo.\n"Srbija se godinama unazad nalazila u zoni negativnog rasta, napravljen je zaokret iz negativnog u pozitivni rast. Taj pozitivan rast otvara perspektivu", naglasio je Savić i precizirao da je najvažnija održivost u narednih desetak godina.\nTendencija rasta, kako kaže, u ovoj godini je oko 2,5 do tri odsto, sa perpektivom da iduće godine bude veći privredni rast. Na taj način se rešava pitanje otpuštanja i otvaranje procesa zapošljavanja.\nPrema njegovim rečima, u javnom sektoru treba da budu "otpušteni nagomilani partijski kadrovi", koji ne doprinose njegovom razvoju, odnosno ne doprinose kvalitetu usluga koje korisnicima treba da pruže javne službe.\n"Svako ko ne radio dobro posao treba da izgubi radno mesto. Sa druge strane tom javnom sektoru su potrebni kvalitetni kadrovi, kako bi podigli kvaltet usluge", naglasio je Savić.\nPojašnjava da u Srbiji raste zaposlenost u privatnom sektoru i rastu plate, što je dobro i što šalje dve poruke: ko hoće da zaradi neka ide u privatni sektor i nemojmo se oslanjati samo na javni sektor.\nGovoreći o obrazovanju u Srbiji, savić kaže da se mora voditi računa da li su profili koji izlaze sa fakulteta upotrebljivi na tržištu rada ili se studira za diplomu.\nnarodna banka /\nfiskalna politika /\nfiskalna konsolidacija /\nnebojša savić /\nsavet guvernera narodne banke\nMadžar: Vlast uspostavila pogrešnu dijagnozu o stanju u ekonomiji u Srbiji\nVlast u Srbiji uspostavila je pogrešnu dijagnozu stanja u ekonomiji, tvrdeći da je Srbija motor razvoja u regionu, a na pogrešnoj dijagnozi ne može da se formuliše i sprovodi dobra ekonomska...\nBrnabić kritike ekonomiste Madžara nazvala neverovatnim\nPremijerka Srbije Ana Brnabić odbacila je kritiku ekonomiste Ljubomira Madžara na račun politike Vlade Srbije, iznesenu u intervju objavljenom u današnjem izdanju dnevnog lista "Danas".\nNaučno društvo ekonomista Srbije: Privredni rast koče niske investicije\nPrivredni rast Srbije može da se podstakne povećanjem javnih investicija u infrastrukturu, a ne većom javnom potrošnjom, preko rasta plata i penzija, ocenili su danas članovi Naučnog društva...


Osnovan Regionalni savet za jagodasto voće Srbije, BiH i Crne Gore – ZoomUe\nČAJETINA-U Čajetni je formiran Regionalni savet za jagodasto voće Srbije, Bosne i Hercegovine i Crne Gore sa ciljem unapređenja sektora proizvodnje i plasmana jagodastog voća putem povezivanja svih činioca u lancu, kao i podrške zajedničkog nastupa na međunarodnom i lokalnom tržištu, ovog veoma važnog segmenta agrara u sve tri države.\nOsnivačkoj skupštini prisustvovali su agronomi, predstavnici otkupljivača plodova, predstavnici udruženja poljoprivrednika, proizvođači maline iz Srbije, Bosne i Hercegovine i Crne Gore.\n„Ovaj savet ima za cilj da poveže sve bitne činioce, kako od proizvodnje sadnog materijala jagode i maline, tako i do onih ljudi koji vrše otkup, odnosno hladnjačara. Na taj način kompletan vrednosni lanac će uključiti poznate eminentne stručnjake iz ove tri republike, koji se godinama ili decenijama uspešno bave analizama i stručnim savetima. To je čitav tim ljudi koji okuplja biznis sektor i primarnu proizvodnju i ljude na ekspertskom nivou sa jednim jedinim zadatkom, da se naš region održi i da zadrži postojeće mesto u globalnoj mreži jagodastog voća“, rekao je Dejan Zejak iz Biotehničkog centra Bijelo Polje.\nDoktor voćarstva Aleksandar Leposavić iz Čačka kaže da će glavni akcenat biti stavljen na proizvodnju maline, odnosno na sve ono što će dovesti do poboljšanja situacije, koja već tri godine zaredom nije na zadovoljavajućem nivou.\n„Dosta će se raditi na formiranju odbora za ispitivanje lekovitih karakteristika, promociji ne samo prodaje nego i potrošnje na domaćim tržištima, a najveća pažnja će biti na marketinškim aktivnostima, odnosno stvaranju pozitivne atmosfere. Svedoci smo da je u zadnje dve godine mnogo nepravilnosti plasirano na prostoru ove tri zemlje. Negativnosti o nedostignutim standardima, nemanju osnovnih uslova za bezbednu proizvodnju plasirane su u svet, što je dovelo do značajnog pada tražnje, u dobroj meri i ucenjivačkog pristupa na svetskom tržištu “, istakao je Leposavić.\nKao podrška osnivanju Saveta, na osnivačkoj skupštini prisutni su bili i predstavnici Međunarodne organizacije za hranu (UN FAO) iz Srbije i Crne Gore, Međunarodnog fonda za razvoj poljoprivrede (IFAD) iz Crne Gore i Bosne i Hercegovine i organizacije Caritas iz Bosne i Hercegovine.\n„Biće nam drago da unutar naših mogućnosti u ovim novim projektioma pomognemo ovu inicijativu, ukoliko prepoznamo da zajedno delimo iste vrednosti, a opet za benefit svih ljudi koji se bave poljoprivrednom proizvodnjom, konkretno u ovom slučaju proizvodnjom jagodičastog voća“, rekao je Miloš Milovanović – UN FAO.\n„Mislim da je ovo dobra stvar. Pre svega, bilo bi dobro da izađemo zajedno na tržište radi prodajnih cena jer ako se postignu neki zajednički dogovori biće to dobro za proizvođače cele regije,“ mišljenje je Muhameda Palačkića – DOO „HEKO“ Bugojno.\nPrisutni članovi su se jednoglasno složili da predsednik novoformiranog Saveta bude Dejan Zejak iz Crne Gore, podpredsednik Ivan Gujaničić iz Srbije , dok je podpredsednik iz BiH Adnan Hodžić. Za predsednika Skupštine izabran je Aleksandar Leposavić.\nTags: bihcrna gorajagodicasto voceregionalni savetSrbija\nNa bolničkom lečenju 342 kovid pacijenta\nby Zoran Kanacki · Published 11 маја, 2019\nNext story Počeo 6. Bašta fest – Bašta te briga! (VIDEO)\nPrevious story Ukinuta presuda majki i ćerki: Nije dokazano podstrekavanje veroučitelja


„Žeti se može samo ono što je posejano.”\nPerformans kampanja za prodaju automobila\nPodrška startapu: od ideje do MVP-a\nGIF stikeri i mehaničari – istina i izazov\nOnline event Coca-Cola podrška mladima\nTikTok kampanja #islazov\nU nastavku možete pogledati kako je izgledao TikTok izazov koji su postavili influenseri Sergej Pajić, Jenni Martin i Andrija Jo, kao i jedan od duet videa.\nO uspehu ovog projekta svedoči veliki broj kvalitetnih prijava za posao saradnika za RRP.\nZa Roma Education Fund osmislili smo i definisali vizuelni identitet kroz knjigu grafičkih standarda koja definiše sledeće elemente:\nStandarde korišćenja logotipa, grafičkih elemenata i palete boja\nKompletan projekat, pogledajte na našem Behance nalogu\nFacebook live stream sa „Gala večeri“\nViše od 10 članova tima agencije Homepage i zaposlenih u SAM-u bilo je uključeno u realizaciju ovog prenosa kroz različite segmente – kreativu, tehniku, organizaciju, komunikaciju, a sve kako bi nešto što je bazično kao Facebook live, u finalnoj izvedbi dobilo izgled i karakter najboljih direktnih TV prenosa. Zahvaljujući izuzetnoj posvećenosti svih uključenih još jednom su podignuti standardi rada agencije Homepage.\nMnoge kompanije u Srbiji pokušavaju da privuku mlade, ambiciozne ljude kao svoje buduće zaposlene. Istovremeno, ne postoji mnogo primera kampanja brendiranja poslodavaca koje u fokus stavljaju studente, kako bi postali prvi izbor za zaposlenje kada mladi ljudi započnu svoju profesionalnu karijeru.\nTim povodom sprovedena je kampanja "Ove jeseni indeks je moj pasoš" koja je mladim ljudima omogućila da se izraze i kreiraju sadržaj, koristeći ključne vrednosti koje kompanija Filip Moris u Srbiji neguje.\n20 najkreativnijih studenata je otputovalo u Bolonju, najstariji univerzitetski centar i sedište jedne od najmodernijih Filip Moris fabrika. Na taj način studenti su dobili priliku da vide Univerzitet i saznali više o najnovijim trendovima u industriji i biznisu, kako bi sutra započeli karijeru potpuno svesni neophodnosti konstantne transformacije i prilagođavanja. Istovremeno, kompanija je dobila svoje ambasadore koje će je među svojim prijateljima preporučivati i dalje promovisati.\nZa kompaniju Tarkett osmislili smo i realizovali CSR kampanju koja uspela da motiviše lokalne zajednice da se udruže i aktiviraju sa ciljem poboljšanje uslova rada u školama i vrtićima. Osmišljen je jednostavan izazov u kome su učesnici rezultate svog angažovanja delili na platformi kampanje. U promociji su korišćeni digitalni kanali uključujući influence i email marketing, kao i zasluženi mediji podstaknuti angažovanjem zajednice\nZa prezentaciju novog asortimana proizvoda ključnim klijentima, kreirali smo virtuelno putovanje kroz fabriku Keramike Kanjiža. Prisutni su bili oduševljeni mogućnošću da zavire u pogone i upoznaju proizvodne procese. Omogućeno im je da na kompletan i autentičan način dožive duh i način rada Keramike Kanjiža i tako se dodatno emotivno povežu sa brendom kome dugo veruju i poslovno sarađuju sa njim.\nU cilju da mladima približimo mogućnost razvoja karijere u prodajnom sektoru kompanije Coca-Cola HBC, osmišljena je i realizovana aktivacija „Trag u boci, prodaja u Koci”. U okviru Studentskog grada, postavljen je jedinstveni escape room gde se više od 300 studenata takmičilo u rešavanju izazova. Projekat se snažno oslanjao na online komunikaciju i nove digitalne tehnologije uključujući i AR.\nUviđajući ozbiljnost problema nezaposlenosti u zemlji i regionu, Coca-Cola HBC Srbija pokreće projekat Coca-Cola podrška mladima. Program integriše različite offline i online kanale komunikacije sa ciljem da mladima učini dostupnim znanja i veštine koje će im povećati šanse za zaposlenje. Kroz inovativne formate edukacije i online platformu, preko 1.600 mladih podstaknuto je na interakciju i unapređenje svojih znanja.\nEfikasniju borbu protiv velikog društvenog problema, porodičnog nasilja, sprečavali su nedostaci u postojećim zakonskim rešenjima. Od dana usvajanja novog Zakona o sprečavanju nasilja u porodici, u integrisanoj kampanji su korišćeni PR, digitalni, BTL i advertajzing alati. Njihovom kreativnom primenom javnost je informisana i upoznata sa odredbama novog zakona, a efekti njegove primene su značajni.\nKako bi na pitak način komunicirali poslovanje kompanije Victoria Group, razvili smo AgrobizNiz. Koristili smo „Match 3” mehanizam koji podrazumeva spajanje najmanje tri ista simbola u atraktivnom brendiranom okruženju. Izabrani su simboli i dizajnirani odgovarajući piktogrami koji vizuelno predstavljaju delatnost kompanije, a korisnici su se takmičili ko će preći što više nivoa.\nU skladu sa dobrom praksom korišćenja digitalnih kanala koju kompanija Avon neguje, osmislili smo i kreirali jedinstveni online Hub. Ova lokacija objedinila je sve elemente uspešne digitalne komunikacije - informisanje, motivisanje, engagement, podsticanje prodaje, nagradnu aktivaciju i generisanje lidova. Hub se kontinuirano koristi kao sopstveni, snažan kanal komunikacije za promociju novih proizvoda.\nSoftver, koji smo originalno razvili, omogućavao je prikupljanje i filtriranje objava sa Instagrama i Twittera, njihov odabir i automatsko kreiranje brendiranih objava u unapred dizajniranim formama, radi prikazivanja na digitalnim LED displejima širom Srbije. Pogledajte kako i šta on može da uradi i kako smo ovu inovaciju primenili u kampanji #MojaSrbija Turističke organizacije Srbije 2016. godine.\nCilj kampanje je bio da se motivišu potencijalni kandidati da se prijave na management trainee program koji sprovodi kompanija Coca-Cola Hellenic. Rešenje je bilo kreiranje komunikacije prilagođene ciljnoj javnosti, u kojoj će se preneti jasna poruka o mogućnostima za profesionalni razvoj, uslovima konkursa i mogućnostima koji program pruža, te koracima za prijavljivanje.\nMeđunarodni festival viteštva „Despot Stefan Lazarević", održan je avgusta 2015. godine u manastiru Manasija. Posetiocima je predstavljena srednjovekovna kultura i značaj tog perioda. Da bismo im približili manastir i to vreme, napravili smo Augmented Reality aplikaciju koja omogućava sadržajima iz stvarnog sveta da se kombinovano sa multimedijom objedinjeni prikažu na mobilnom telefonu ili tabletu.\nDolazak svetski poznatih turističkih blogera u posetu našoj zemlji bio je prilika da animiramo korisnike društvenih mreža da im putem njih predlože kuda da putuju i šta da vide u Srbiji. Sem toga, za ovu kampanju smo na adresi http://my.serbia.travel/ kreirali poseban deo sajta Turističke organizacije Srbije na kome su se prikazivali njihovi blog postovi, kao i odabrane objave sa društvenih mreža.\nU leto 2014. godine pobedili smo na pitch-u ETC-a (Evropska turistička komisija, deo EU administracije koji se bavi promocijom turizma u Evropi). Zadatak je bio da promovišemo „backpacking” obilaske evropskih gradova mladima iz SAD, Kanade i Brazila. Naš jedinstveni koncept prikazivanja destinacija kroz sadržaje sa društvenih mreža nastale na njima doneo nam je pobedu. Pogledajte kako je to izgledalo.\nCilj ovog nagrađivanog događaja bilo je prezenovanje primene mogućnosti digitalnih tehnologija u marketingu, kroz promo aktivnost. Tim povodom okupili smo uticajne pojedince iz oblasti digitalnih medija, marketinga i komunikacija, novinare, influensere i VIP ličnosti i dali im priliku da dožive mogućnosti digitalnog marketinga kojim agencija raspolaže. Pogledajte kako je bilo u Klubu Reset